Voda svuda, a ni kap za piće\nNaslovnaBiblioterapijaVoda svuda, a ni kap za piće\n6. March 2018. in Biblioterapija, Čitaj da bi živeo 101\nRazlika između onoga što si danas\ni onoga što ćeš biti za pet godina\nzavisiće od kvaliteta knjiga koje budete pročitali.\nNisam naravno, ekspert čija bi se zapažanja mogla uzeti bez rezerve, ali kao prilično posvećen pratilac i korisnik inih informacija bez kojih se ne može kvalitetno obaviti niz poslovnih aktivnosti, rezignirano svedočim preovlađujućem trendu besmislenih sadržaja i info nebitnosti, bogomdanih za krađu vremena i, što je još strašnije – za konačno i neopozivo uzimanje duše! Ne treba previse udubljivanja da bi se utvrdile zakonitosti na kojima počiva sistem informisanja u kom smo svi postali kreatori sadržaja – najviše pažnje privlače dramatični naslovi koji često ne odgovaraju ni temi priloga, a ni istini; slede ih surove vesti, društveno-politički i estradni verbalni obračuni na “inspirativne” teme ko je koga pogledao, zaveo, pa ostavio. Sve to protkano sponzorisanim porukama, od kojih neke ne možete da preskočite, čak i da ste svetski rekorder u skoku u dalj.\nFoto: Studio Mujanović\nPoražavajuća je spoznaja da priče koji slave pozitivne primere ni izbliza ne dostižu skorove čitanosti prethodnih, a ozbiljnije teme “sa zrnom soli” skoro da nema ko da čita. To su bar moja skromna saznanja u sasvim ličnom, spontanom, dakle naučno neutemeljenom, istraživanju kojim sam “častila” sebe jer kako reče Orvel, “sloboda je sloboda da kažemo da je dva plus dva jednako četiri, ukoliko je to dopušteno, sve ostalo će doći samo po sebi.”\nKako se VI, poštovani čitaoče, nosite sa ogromnom količinom informacija koje nas dnevno zapljuskuju sa svih obala kojima je omeđeno uzburkano more savremenog bitisanja? Šta radite sa njima, kako ih selektujete – na bitne i nebitne, poslovne i zabavne, pitke i zastrašujuće, edukativne i relaksirajuće, oficijelne i one lične, informativne i manipulativne…? Na osnovu čega odvajate one važne za vas od svih ostalih? Da li vam je stresan taj neprekinuti lanac novih i prividno novih podataka koji nas zaskaču sa interneta, mobilnih telefona, elektronskih i štampanih medija koji ipak ne prestajete da primate, uvereni da ćete, ako nešto preskočite, ispasti iz kolopleta aktivnosti bez kojih nema opstanka? Učini li vam se ponekad da u moru informacija, ono bitno i korisno postaje nevidljivo, razvodnjeno. Kao što je Semjuel Tejlor Kolridž u jednom od svojih čuvenih stihova rekao: “ Voda svuda, a ni kap za piće !”\nNadala sam se potajno da će po nekoj zakonitosti poznato novinarsko pravilo “Nije vest da je pas ujeo čoveka, već čovek psa” vratiti ravnotežu u pretrpani sistem u kom se nataložilo informativnog smeća za sledećih sto godina, sve dok me kolega nije podsetio na knjigu engleskog pisca Oldosa Haklsija “Vrli novi svet” u kojoj je ovaj vizionar sa Itona odavno ispisao scenario koji danas živimo i kojom je anticipiran model prilično sistemskog oblikovanja društvenih zajednica i pažljivo osmišljene kontrole duha i tela. Sve je već tu – kreiranje životnih stilova od strane velikih korporacija, globalne obmane i laži, genetski inženjering, kontrola ljudskog tela odnosno zdravlja putem lekova, i kontrola svesti – putem informacija.\nI dok su generacije strepele od projekcija jednog drugog itonovca Džordža Orvela otelotvorenog u njegovom Velikom bratu koji nameće autoritet i represiju spolja, strahujući od totalitarnog režima koji ograničava individualna prava, desio nam se, suptilniji i sofisticiraniji, hakslijevski scenario – u kom nas ubija upravo ono što volimo. Scenario koji smo pola veka spavali dok su veliki igrači klasičnim uslovnim refleksom iscrtavali neke nove mape uma i socijalno poželjne obrasce ponašanja.\nDigitalna DNK – Veliki brat savremenog doba\nO, ne, Orvel nije završio zatrpan slojevima prašine, nekoristan i nepotreban. Njegov Veliki brat nas gleda sve vreme, samo što je represiju ostavio kao krajnje sredstvo, kad i ako sve ostale metode ne daju očekivani rezultat. Nad obimom, vrstama, kvalitetom i rasprostranjenošću kontrole i nadzora koje je savremeno društvo postiglo razvojem tehnologija, orvelovska mašta bi se izvesno postidela. Potonji orvelovci nadmašili su i Životinjsku farmu i 1984, inkorporirajući u svoje strategije doktrine potrošačkog raja, ultimativnog hedonizma, duhovnog primitivizma, po modelu društava iz „Vrlog novog sveta“.\nJevgenij Čerešnjev, IT stručnjak iz laboratorije “Kasperski“ smatra da svaki čovek ostavlja na internetu jedinstveni „digitalni trag“ pomoću koga se može identifikovati bez naloga i šifre, uz pomoć zbira biometrijskih pokazatelja – glasa, pulsa, otiska prstiju i sl, tako da je čak moguće predvideti njegove aktivnosti. To je digitalna DNK koju ima svaki korisnik interneta. On upozorava da nije daleko vreme kada će hakeri moći da imitiraju bilo koga, a velike kompanije će posedovati i najsitnije podatke o svojim klijentima. Ako neko dođe u posed digitalne DNK, on može da identifikuje dotičnu ličnost na internetu i da preuzme njene podatke, a takođe da manipuliše njenim željama, interesovanjima, znanjima, i navikama.\nS obzirom da još nije utvrđeno da li je Edvard Snouden, bivši analitičar pri Nacionalnoj bezbednosnoj agenciji SAD-a koji je prvi na sva zvona obnarodovao da je veliki deo svetske populacije i institucionalnih struktura mnogih zemalja bio nadziran od strane ove obaveštajne službe. – heroj ili samo izdajnik, ova najnovija neutralna upozoravajuća poruka definitivna je potvrda neslućenih mogućnosti manipulacije sa posledicama koje prosečan um ne može ni da pretpostavi. I eto Velikog svevidećeg brata na delu!\nŠto čovek sjedini….\nOrvela su, kako stvari stoje – sasvim nepotrebno brinuli oni koji bi mogli uskraćivanjem informacije da sakriju istinu, a Haksli se, kako stvarnost potvrđuje, opravdano plašio onih koji će istinu potopiti zatrpavajući nas nepotrebnim i suvišnim informacijama, čineći nas usporenim, pasivnim i sebičnim. U svetu u kom se dnevno pošalje 500 miliona tvitova, napiše 4,3 milijarde postova na Fejsbuku i objavi 500 miliona sati videa na Jutjubu, ne može se čak ni primetiti ako nečeg nedostaje ili ga ima previše. Čak i vodeći eksperti komunikacija sve češće govore o zagušenosti informacionog prostora. “Preterana komunikacija ubija komunikaciju” – izjavio je Dominik Delport, globalni direktor Havas Media Grupe.\nDanas doba trivijalne kulture u kojoj dominiraju rijalitiji, farme, nagradne igre, lajkovi i selfiji sve više liči na scene iz Vrlog novog sveta u kom se stvara i održava stanje kontrolisanog haosa, baziranog na bezmernosti ljudske potrebe za zadovoljstvom i hedonizmom. Valjda zato Haksli i nije strahovao da bi neko mogao dekretom ukinuti knjige – shvatao je da skoro niko neće hteti da ih čita jer će to zahtevati izvestan napor koji savremeno društvo ne podržava. Moćna scena iz “Vrlog sveta” u kojoj se uslovljavanjem odnosno razuslovljavanjem sasvim mala deca odvikavaju od lepote čitanja metodom eletrošokova, završava zastrašujućim zaključkom vođe projekta: “Rašće sa neizmenljivo uslovljenim refleksima. Celog života će biti bezbedni od knjige. Što čovek sjedini, priroda je nemoćna da rastavi! “\nTako je, nimalo optimistično, pisao Haksli, i koliko god da nam ova pojednostavljena scena može izgledati kao hiperbola, istraživanja govore da današnja deca do polaska u školu u proseku prime oko 10.000 virtuelnih ubistava ili žestokih agresivnih radnji kroz glasnu muziku, jako svetlo, brze smene slika ili vožnje. To su ona deca koja potom donose bombu u školu i za taj “prekršaj” dobiju ukor direktora u đačku knjižicu koji nijedna od nadležnih vaspitno-obrazovnih institucija ne prokomentariše, a društvo u celini, sem nekolicine pojedinaca, ostane takođe nemo. Svaka sličnost sa Hakslijem je – neminovna!\nHleba, vina i igara\nPreovlađujuća zabava, pojednostavljivanje sadržaja i njihovo svođenje na trivijalnosti nije izum savremenog doba. Uspešno je primenjivan u mnogim civilizacijama kroz istoriju. Hleba, vina i igara (Panem et circenses), izraz koji potiče iz satirične pesme rimskog pesnika Juvenala u kojoj se on žali na apatiju građana koji su zahvaljujući podeli besplatnog hleba i sve većim zanimanjem za raskošne gladijatorske igre i druge javne spektakle u organizaciji države, izgubili svaki interes za brigu o javnim stvarima. Ova krilatica postala je popularna metafora za metode kojima se osigurava podrška masa tako što obilno zadovoljavaju kratkoročni interesi i nevažne potrebe, i način skretanja pažnje s daleko važnijih problema.\nPa, ipak u tom vrzinom kolu izgleda da i danas, uprkos Zamjatinu, Orvelu, Haksliju i mnogim naučno utemljenim teorijama društva, svi putevi vode u Rim, samo što je zabava od rimske prerasla u globalnu. Prizvuk senzacije i spektakla podjednako je blizak i dostupan skoro svima na planeti. “Uspešan recept” nastao jednom davno još uspešnije se izborio sa svim barijerama, preskačući ne samo geografske i nacionalne granice, već i granice razuma, duha, dostojanstva, i svih onih vrednosti na kojima je civilizacija nastala i – trajala. Dirigovani input sistemski troši ljudske resurse za adaptaciju, umrtvljujući potencijale da čovek postane kreativno biće. Pojedinac je sve manje misaon, a sve više reaktivan jer se ciljano ide ka tome da ne razmišlja ni o čemu. Utapamo se u informacijama, a gladujemo za znanjem. Onim suštinskim.\nOlako se prilagođavamo blještavoj ponudi ispraznosti i još lakše odričemo ozbiljnih tema i sistemskih napora. Znanje? Ma, meni to ne treba, i od ovoliko me boli glava! – sve češće se može čuti. A kad nas nedostatak upravo takvog znanja sačeka iza ćoška u nestručnom lečenju, neprihvatljivom pedagoškom pristupu, bahatom stavu predstavnika državne administracije koji nas drži u šahmat poziciji mesecima i godinama, onda se, na tren prenemo iz some i žučljivo oglasimo na društvenim mrežama, protestvujući protiv individue ili ustanove. Ipak, da li su oni zaista prvi krivci? Ili svi mi, koji smo prihvatanjem instant kulture prihvatili i sve njene proizvode u vidu nestručnih i nekompetentnih, površnih i agresivnih – baš onakvih kakve preferira i neguje savremena civilizacija kao modele najuspešnijih i najcenjenijih?!\nKad bi znanje zamenilo zvanje\nU dobu beskonačnih alterantiva svakom živom stvoru zatreba znanje koje nema alternativu – bar jednom u životu. Kao lični ili tuđi miraz. Tada ne pitamo šta košta. I, ako nam se posreći da možemo da ga platimo, koliko god platili – malo je. Jer to i takvo znanje nastaje godinama, decenijama, vekovima, prenosi se s kolena na koleno kao deo ukupnih civilizacijskih i kulturnih vrednosti koje nije sadržane samo u onom što čitamo, pišemo, slikamo, zidamo – kultura je i stav, pogled, osmeh, ponašanje, gestikulacija, i govor… Postaje vidljiva kad se životu počne vraćati dostojanstvo, kad se u vaspitanju dece kultiviše dobrota, zdrav i pozitivan odnos prema sebi i drugima, prema okruženju i prirodi. Na takvoj vertikali postojao bi orijentir stvaranja boljih pojedinaca bez kojih nema ni boljeg sveta. Dakle, nije nemoguće. Pitanje je da li želimo? I, ako želimo – da li smo spremni da krenemo od sebe, odakle počinju sve promene?\nIluzorno bi naravno bilo pomisliti da će usvajanje lekcija iz nekog dela uticati na promenu tokova kojima svet ide ali, kao pojedinci, čitanjem možemo proširiti sopstvenu svest, otvoriti unutrašnje oko kojim ćemo sagledati stvarnost skrivenu iza privida i prepoznati sve zablude i varke koje nam se serviraju kao najveće istine. Ta produhovljenost će nas učiniti pronicljivima, ali i usamljenima u svetu u kojem svi ostali veruju u nametnute laži. Zato, pre nego se upustimo u tu avanturu – oprez! Ne može svako da nosi to breme.\nJedan od malih vodiča za ovakav izazov mogu biti reči Zuka Džumhura: “Budi pametan da ne bi bio loš. Pametan čovjek povazdan bišće po sebi, odstranjuje svoje lošosti, i u jednom trenutku shvati da nikada nije dosta tog biskanja, da je loš karakter naš duševni korov, ti ga pljeviš a on se otima, raste li raste. Ne date se ni ti ni on u toj pljevidbi bez kraja. Nikada ne možeš odstraniti svoje mane, ali nikada ne smiješ ni prestati da ih tamaniš. A ako si uporan, ako se ne predaješ, onda ti se poslije decenija savjesnog rada može desiti i to da u ogledalu ugledaš nekog nasmijanog i smirenog sebe. I tu ti je možda ključ. “\n9 hours ranije


Radović: Okupacija Opštine se nastavlja (video) | PCNEN\nObjavljeno: 07.07.2020, 10:43h\nPredsjednik SO Budva Krsto Radović, šef kabineta predsjednika Opštine Nikola Jovanović, su i ovog jutra sa odbornicima Demokrata i Demokratskog fronta, pokušali da uđu u zgradu Opštine Budva, ali ih je privatno obezbjeđenje opet spriječilo u tome.\nNa spisku se ni jutros nisu nalazili odbornici Demokrata kao ni Demokratskog fronta.\nKrsto Radović, Mijomir Pejović, Đoko Pribilović, Đorđije Vujović, Gojko Liješević su zatražili da im se saopšti ko je izdao spisak, na šta nisu dobili konkretan odgovor.\nU jednom trenutku odbornik Vujović je uspio da uzme spisak iz ruku jednog od pripadnika privatnog obezbjeđenja i saopštio da na papiru nema ni potpisa niti pečata, te da je isti samo jedan običan tabelarni prikaz, prenosi TRV Budva.\nOn je takođe kazao da su pripadnici obezbjeđenja iz Nikšića i da je od njihovog kolege dobio informaciju da im je tamo osnovna djelatnost krađa sekundarnih sirovina iz Željezare.\nOn je rekao da spisak može i da pocijepa, jer nije validan.\nPotom je iz Opštine izašao pripadnik obezbjeđenja kome je Vujović dao spisak.\n“Vidjećemo se mi još”, poručio je pripadnik obezbjeđenja Vujoviću i prijetio mu prstom.\nPredsjednik SO Budva, Krsto Radović zatražio je intervenciju policije koja se nalazila na licu mjesta povodom ovog događaja na šta je dobio odgovor da postoji Uprava policije koja će uvažiti svaku prijavu.\nRadović je kazao da se okupcija opštine nastavlja, te da zaposleni u budvanskoj opštini ne mogu da uđu na svoja radna mjesta, sem onih probranih koji su lojalni OKG-u.


TotalCar.rs » Land Rover Defender Sport stiže 2026. godine\nDo sada smo čuli brojne glasine o najavljenom, novom Land Rover Defender modelu, ali ništa nije bilo zvanično i nije bilo nikakvih reči o njegovim specifikacijama. Međutim, to se danas promenilo s obzirom da se pojavio izveštaj u kojem se navodi šta sve možemo da očekujemo.\nNaime, ako je verovati tom izveštaju koji je napravljen na osnovu informacija koje je jedan magazine dobio od neimenovanih izvora, novi Defender će na tržište biti lansiran 2020. godine, a u početku će se prodavati sa tri varijante karoserije. Tu spadaju verzije sa troja vrata sa mekim i tvrdim krovom, kao i model sa petoro vrata sa metalnim krovom.\nSve ove varijante će biti bazirane na novoj aluminijumskoj “monocoque” platformi koja će biti laksa i čvršća od one koja se nalazi na starijim modelima. Takođe se pominje da će ovaj model možda dobiti i nezavisno zadnje vešanje, ali kompanija će kupcima nudity veliki izbor osovina, vešanja kako bi kupci bili sigurni da će novi Defender moći da se nosi sa svakodnevnim izazovima.\nKada je reč o mehanizaciji, još uvek ništa nije potvrđeno ali se očekuje da se uvodni model prodaje sa četvorocilindarskim benzinskim i dizel agregatima radne zapremine dva litara. U ponudi bi trebalo da se nađu i nešto snažniji redni šestocilindarski agregati.\nOno što je interesantno jeste činjenica da se u izveštaju spominje i model Defender Sport. Taj model bi na tržište trebalo da se pojavi 2026. godine, a navodi se da će se njegova proizvodnja odvijati u novom postrojenju kompanije JLR u gradu Njitra u Slovačkoj, kako bi se smanjili troškovi.\nZa sada se ne zna puno toga o ovom modelu, ali se u izveštaju navodi da će on biti “luksuzno vozilo koje je namenjeno off-road vožnji”. Agregate će najverovatnije deliti sa standardnim modelom, ali postoje glasine da će on možda imati i električni pogon.\nJoš uvek je puno pitanja na koja nemamo odgovore o novom Defenderu, ali više informacija bi trebalo da nam bude poznato u narednom periodu.\nŠpijunske fotke: Chrysler 300 (2015)\nTop Gear: Varnice između Evansa i LeBlanka\nTeaser: Apollo (2016)


Zavirite u VODIČ kroz žensku masturbaciju, koji će žene voleti, a muškarci obožavati (zbog poslednje stavke) - Budoar.rs\nZavirite u VODIČ kroz žensku masturbaciju, koji će žene voleti, a muškarci obožavati (zbog poslednje stavke)\nZašto da posežete za alkoholom, lekovima, ili filmovima uz koje ćete se dobro isplakati, kada vam je možda samo potreban orgazam?\nSame ste? Pa šta. Možda će vam tako biti još zabavnije, a sigurno će u perspektivi popraviti i vaš ljubavni život.\nEvo sitnih saveta za božanski užitak:\n* Ne ograničavajte sebe ni obzirima, ni vremenom\nPobrinite se da imate dovoljno vremena, i da imate dovoljno privatnosti kako vas niko ne bi prekinuo. Ako ste pod pritiskom, male su šanse da ćete se opustiti i postići potrebne vibracije. Zato zaključajte vrata, pustite sebi neku muziku, i izdvojite vreme za sebe.\n* Slobodno koristite lubrikant\nPogrešno je što je lubrikant još uvek tolika tabu tema. Ne, on ne kazuje ništa loše o vama, vašem partneru, ili vašem odnosu. Dani, ili period u mesecu, ponekad su takvi da je potrebna mala pomoć da bi sve išlo glatko.\nIsto je i sa masturbacijom.\n* Nemojte se fokusirati samo na vaginu, i ništa osim nje\nTokom masturbacije probajte da stimulišete i ostala osetljiva područija – bradavice, zadnjicu, gornje butine, i vidite šta vam od toga najviše prija.\nPronalaženje mesta na kojima vam dodir prija, učiniće i ostale delove tela opuštenijima, te će vam i taj dodir biti ugodiji.\n* Ne morate odmah početi od klitorisa.\nPreporuka je da se najpre malo igrate i opustite, dodirujući usmine, laganim pokretima. Ovim ćete pospešiti protok krvi, što će na kraju povećati zadovoljstvo i uzbuđenje.\n* Možete koristiti vibrator, ali nemojte početi sa njime.\nUpotrebom ruku bolje upoznajete svoje telo i ono što vam prija, a osećaj je bliži onom koji inače tokom seksa doživljavate sa partnerom.\n* Stručnjaci tvrde da se orgazam, zapravo, dešava između ušiju, tj. u mozgu. Zato se nemojte oslanjati samo na taktilne nadražaje. Vitualizujte neka lepa iskustva iz prošlosti, ili svoje najdublje fantazije.\n* Pokušajte da kombinujete dodirivanje različitih delova vaše intimne zone.\nNemojte se baviti samo klitorisom. Proverite da li vam uz to prija i penetracija, to jest - prodor prstima (ili vibratorom), uz ritmično sporije ili brže, uvlačenje i izvlačenje.\n* Kao ni u seksu, ni tokom masturbiranja, ne morate samo ležati na leđima.\nAko ste ipak na leđima, pokušajte da noge podignete što više (kolenima ka ramenima). Možete, takođe, isprobati i da li vam se dopada masturbacija dok ležite na stomaku.\nNeke žene više uživaju u ovoj pozi jer nisu potpuno otvorene ka svetlu, već mogu „skrivenije“ da maštaju.\n* Ako ste u emotivnoj vezi - čuvajte svoje vreme za svoj orgazam, ali nemojte čuvati svoju masturbciju od svog partnera. Kada to želite, dozvolite mu da vas posmatra, ili to radite uzajamno, kao zanimljivu seksualnu predigru.


Četvrt veka duha devetog marta | Novosti.RS\n09. 03. 2016. u 07:30\nNa današnji dan pre 25 godina održane velike demonstracije opozicije u Beogradu. U neredima poginuli policajac i demonstrant, povređeno više od 200 ljudi\nBALKON Narodnog pozorišta, komanda "Juriš!" Vuka Draškovića, neredi i izlazak tenkova na ulice Beograda obeležili su devetomartovske demonstracije 1991. godine.\nNa poziv Srpskog pokreta obnove, pod sloganom "Miting protiv petokrake", uprkos zabrani vlasti, u centru Beograda okupilo se oko 100.000 nezadovoljnih ljudi. Iako je formalni razlog demonstracija bilo nezadovoljstvo uređivačkom politikom Televizije Beograd, bila je to pobuna protiv režima i vladajuće ideologije, ali i odgovor na odnos države prema sve bližem građanskom ratu.\nOdgovor režima bio je žestok. Lideri opozicije su se sklonili u zgradu Narodnog pozorišta, čija im je vrata otvorila upravnica Vida Ognjenović. Dok su se čelnici SPO sa balkona obraćali demonstrantima, policija je silom pokušala da rastera građane.\nNa prebijanje demonstranata Drašković je odgovorio pozivom na napad. Demonstranti su pružili žestok otpor, što se pretvorilo u višečasovne sukobe. U njima je povređeno više od 200 ljudi, a uhapšeno je više od stotinu građana. U Masarikovoj ulici, bežeći od demonstranata, poginuo je policajac Nedeljko Kosović. Nešto kasnije, policija puca i ubija sedamnaestogodišnjeg Branivoja Milinovića.\nU popodnevnim časovima vlast je izvela tenkove na beogradske ulice. Lider SPO Vuk Drašković je uhapšen, a zabranjen je rad TV Studio B i Radija B 92.\nOstavka ministra policije Radmila Bogdanovića, puštanje na slobodu Vuka Draškovića, kao i smena rukovodstva TV Beograd epilog je devetog marta.\nODGOVOR na državnu represiju stigao je sledećeg dana iz Studentskog grada, kada su ka Terazijskoj česmi krenuli studenti.\nA u sta se pretvorio Draskovic danas? Ustvari bolje reci demaskirao se. A tek od 5. Oktobra je krenulo "nabolje". Demon-krate i izdajnici.\nučesnik i očevidac\nNajveća farsa u izvođenju Vuka, koji je sa bezbedne udaljenosti, sa balkona SNP, razdraživao nezadovoljnu masu, pozivajući nas na "juriš", a posle toga se tajnim hodnikom iz zgrade republičke skupštine izgubio i prepustio večinu omladine stihiji i razaranju, u kome su izgubljena dva života, a Sloba protiv sopstvenog naroda izveo tenkove na ulice manipulišući Armijom.\njedna od prvih nato pobeda a sve na nas trosak\nTo je prava slika Srbije\nPredvodnik tih demonstracija se pretvorio u ono, protiv čega su se te demonstracije i organizovale...\nsad je Vuk sa onima koje je rusio 9 marta..dokaz da je svu tu ekipu jedna sluzba iznedrila.\nVuk na balkonu sedi i komanduje juriš... Da je bio u prvim redovima i komandovao zamnom možda bi nešto i bilo od tih demonstracija, ovako... Nije ni čudo što su propale...\nTaj duh označio je konačno nastupajuća katastrofalna vremena za život i rad naroda u ovoj zemlji. Taj duh, kao i svaki vampir, ostaje i nemoguće je osloboditi ga se ...\nNajbolje da tog dana uopste nije ni bilo....Kao to je pocetak borbe za demokratiju,bolje sutra..?a sta smo dobili?Dobili smo najvece borce za licnu korist,vlast...najvece stetocine,unistitelje sopstvene drzave.Lider sumanuti Vuk Draskovic toga dana veliki srpski nacionalista u sadasnje vreme covek cije se izjave razlikuju date ujutru i uvece..spremnog da unizi,proda svoj narod,drzavu...sve.\nOd tog datuma kao i od 5.oktobra se vjestacki pravi nekakav mit. A u stvari je i jedan i drugi bio napad na drzavu i institucije sistema. Kinezi to rijesavaju elegantno. Sjeticete se vi Slobe. neki vec i jesu.\n@superheroj - Uzeo si mi riječ iz tastature.\nČetvrt veka od\n...laži, prevare, obmane u režiji prodavca magle, koji je dobio instrukcije u Srbima "prijateljskoj' - ambasadi!\nPitanje je sta bi se desilo da je Vuk uspeo da uzme vlast tog dana. To je bio pokusaj SAD da slomije one koji su bili protiv njihovih geopolitickih interesa. Ono sto je sasvim sigurno je to da bi se Yu opet raspala i da bi Srbi ostali van zakona U Hrvatskoj i preglasani u BiH. Kosovo bi bilo nezavisno, CG se otcepila. Neko kaze da bi bio izbegnut rat ali je to vrlo diskutabilno jer je nekome on trebao da bi isprobao neke svoje prljave zamisli.\n@Lazy - Davno je rekao Karadžić (Radovan, ne Vuk) otprilike: neka Rus dobro gleda što se ovdje radi - to se i njemu sprema.\nPosle 9. marta\n...Vuk Drašković se obogatio, i nekolicina njemu najbližih, a ostali su 'dobili" kontejner sa 5 - zvezdica!\nI ja sam na zalost mislio kao i demonstranti tada. Razlog je naivnost i sustinsko nepoznavanje kako funkcionise ovaj ne bas mnogo prijatan svijet. Iako su namjere demonstranata bile casne i njihova zelja za stvarnjem boljeg drustva iskrena, postojala je ipak skrivena ruka koja je stojala iza ovog i mnogih drugih revolucionarnih dogadjaja u tzv komunistickom svijetu toga vremena. Tu skrivenu ruku neko zove zapadni imperijalizam, neko cionizam a neko vladavinom medjunarodne bankarske oligarhije.\n@Rebublika Srpska - Kao i 27.mart . Možda čak i 28.6.1914 . Uvjek neko uvuče Srbiju u nevolju kad je najslabija . Tad je Vuk dobio zadatak od Zapada da što više oslabi Srbiju zbog potonjih ,već planiranih dešavanja na prostorima bivše nam Juge , a koji nisu Srbima donosili ništa dobro. Zato i danas ide da jede sendič u Vašington sa pogledom u Obaminu sliku.\nvuk je tada imao jagnjecu kozu\nJedinu korist od 9 marta imali su a imaju i danas Vuk i Danica i njena bliza i dalja familija, a mislim da su ostali duboko razocarani koga su pratili i zbog koga su hteli da ginu.\nVeliki je SPO bio tada. Sva mladost je bila uz SPO. Zato se cudim Lazanskom, da kao pisac (novinar) idealista, ulazi u politiku, zavrsice kao I Vuk. U ovom svetu nema nista idealno, nadjimo sebe u realnim mogucnostima Srbije I srpskog naroda. Samo u realnom svetu Srbija moze biti Djokovic\n@momcilo - Don't mix frogs with grandmothers!\nMoj otac je za Vuka rekao, da...\n...on "prodavač" - magle! Ja mu nisam tada vjerovao, a on mi je rekao: videces kasnije, on se ne bori za nas, već za sebe. Once se obogatiti, a ovi što mu klicu, će ostati bez igde ičega. Još je rekao, da je on kako treba, on bi se odisao da Lici na čovjeka! Mislio sam da je moj otac ostario i da ništa ne Razume. Medjutim, on je bio opasno u pravu, mada je rekao da će biti onako, kako veliki odluče.\n@Moj otac je za Vuka rekao, da... - @mojotac Odakle ti je otac, iz Kalifornije???Taj izraz je iz Engleskog koji onda nije bio u iskvarenoj upotrebi.Kao ni danas cesto OK u Srpskom!\nЧувена јуначка команда "Замном", пардон "Јуриш" и сви као .... кренуше напред док их је њихов предводник водио вичући у мегафон безбедно стојећи на балкону, баш као на некаквим маневрима, вешто манипулишући наивним масама.Леп пример чојства и јунаштва и бриге за своје саборце тадашњег вође покрета, покрета од којег сада није остало ни слово "П" као ни од храброг нам вође на којег нас још подсећају само голуби који лете са терасе на терасу и успут .... баш као и вођа тих мартовских дана.\nBilo je kao u onoj drami..\n...ja "castim", sa vašim - parama!\nDa li se Dana i Vuk stide ove jadne zene i njene sudbine?? Imaju li grizu savesti kako je ona jadno zavrsila ??\n@N.N. - Ne stide se oni ničega, očito... Oni su danas preokupirani "demokratijom i bezuslovnim putem u EU" upravnim odborima i invalidskim penzijama... A za narod koji su huškali zbog svojih interesa njih očito nije briga, ni sramota!\nDragana Milojevic Srdic, zena SIMBOL. 9-og marta je umrla 2010.god, a da se ni Vuk ni Danica Draskovic nisu osvrnuli na njenu tesku sudbinu. Sramota!!!\n@DaNe - E moj Dane , boli bre Vuka cose za sve. On je dobio to sto je hteo.Pare od zapada da stvori nemir u Srbiji i veciti polozaj njega i njegove vestice u skupstini.To ti je surova realnost.\n@DaNe - E,moj,Dane.Vuk je izdajica Srpskog roda.Prodana dusa ,bez sojega JA.\nTo isto radi sada N!. Pod vodstvom CIA-e. Samo sto ce N! posle izbora biti ugasen. Nadam se od sveg srca.\nto je bio prvi susret srba sa pomom´false flag´´\nПочетак српскоих подела и српског страдања до дана данашњег. Још да подсетим да је 11. марта на сред Теразија извиждан и на пасја уста испсован Патријарх Павле (бејах присутан) када је рекао да "...не дозволимо да се наши непријатељи радују нашој неслози..." Шта даље да причамо?\n@Stvarno i moguce - @stvarnoimoguce Bejah I ja Prisutan kad je rekao ''Evo dolazim sa prestola Svetog Save da vas kolenim-naklonom zamolim da se razidjete sa demonstracija!!!!!''To treba da radi policija a ne Patrijarh!!!!!!!!!!!!!!!!!!!!!!!!!!!!!!!!!!!!!!\n@Stvarno i moguce - @naranca: Патријарх захваљујучи својој позицији и институцији коју предтсавља може да каже шта осећа и шта мисли а ти као хришћанин православац немаш право ни морално ни духовно да га вређаш и псујеш и ако се не слажеш с њим! Патријарх је поступио мудро и одговорно а већ кроз који месец касније се показало колико је био у праву! А ви "вуковци" боље да се покријете ушима због срамоте!\n@Stvarno i moguce - @stvarnoimoguce Uostalom,svi smo Bozija deca I svi smo jednaki pred Bogom.Ko si bre ti da mi kazes da ja nemam pravo....????????//\nOdavno je jasno da je taj "vuk" američka pudlica.\nVuk je trebao malo u zatvor...\novo se pretvori u zalopojku o vuku u jagnjecoj kozi...Pa jeste li podrzali Milosevica/JNA ili Vuka?Jeste li mislili da cemo biti pobednici u ratu ili je to mislio Vuk?Je li sad sluzite zapadu ili Vuk sluzi zapadu? A to ste mogli biti vec pre 25 godina- dobre poslusne male sluge, cistaci cipela zapadnjacima i sl.Bilo proslo, ajmo sad na izbore pa zaokruzite te koje birate vec punih 60 godina- bolje ne zasluzujete.\nJa sam jedan od tih ''ostrascenih'' demonstranata.Nije bilo za preuzimanje vlasti nego za ostavke urednika TV: Mitevic,Budihna.....I da se SPO-u da prilika da kaze svoje misljenje I izvinjenje da je SPO''Tudjmanova vojska u Srbiji'' Interno nam je receno da ne nosimo nikakvo oruzije cak ni zastave na dugim motkama da ne bi miliciji dali priliku da nas izbusi TT-jcima.Tada nas nisu nimalo voleli.Za razliku od Seseljevih momaka koji su im bili ''pajtosi''.Ocekivao sam da ce kao I pre .....\nOcekivao sam da cemo kao I pre, da vicemo ''Hocemo Kralja.Bando crvena,Slobo Sadame....''I da se razidjemo kucama.A onda je sa ''Zagreba'' doleteo suzavac u masu.Mislim da je I sa ''Mazestika''.Masa se uztalasala I poceo je konflikt.Sloba je ocigledno ocenio da je sada trenutak da nas razbije tog dana.He he he he.Kao i mnogo puta I pre I posle,u vezi skoro svega,pogresio je.Ostalo znate.Izvinite imali smo najbolje namere.\nЗбог свих вас деветомартоваца и петооктобараца ћу ЗА ИНАТ да гласам за Вучића!!! Јер сте били марионете страног утицаја у сопственој земљи, ишли за издајницима, и вређали и понижавали нас патриоте кад сте и где стигли. Јесу вам сметали редови за хлеб и млеко, сад стојите у реду за контејнер. Јел вам није одговрарало бесплатно школство и здравсто, ево вам сад каптализам. А? Шта? Сад нећете...? Е па кад сте закували чорбу сад кусајте! Све док волите више туђе него своје заслужујете да пропадате!\n@Зверобој - Dobro je sto Vucic "nije" nicija marioneta..\n@Зверобој - @zveroboj Nisu u redovima za hleb stajali patriote kao Arkan,Krkan,Kundak,Beli,Zuti....Nije Vuk prodao Sloveniju I time Yu nego tvoj Sloba.Nije Vuk mobilisao za smrtonosne vojne vezbe dok je'' Srbija u miru''.Nije Vuk slao tenkove bez municije i sa naredjenjem da ne pucaju,nego Sloba.Nije Vuk iznosio marke u dzakovima na Kipar.Nije Vuk razgovarao telefonom svake nedelje sa Tudjmanom,nego Sloba.Nije Vuk stampao pare I pravio hiperinflaciju da bi pobrao devize nego Sloba.Nije Vuk izdao Krajinu...\nGledam novine:deda Vuk i baba Dana se sunčaju na ležaljkama od 150€ dnevno x10=1500€, a koliko je pun pansion, ne mogu ni da sanjam. Toliko gladne,bolesne dece u Srbiji bez kuće, a oni se razmecu kao tajkuni? Ona je svoje rođake iz CG dovela i zaposlila u Bgd i već četvrt veka ih Srbija placa! I moja deca hoće more, (samo peškir,kao paradajz turisti, divlja plaža )ali i ove godine ćemo ostati kuci.A bila sam đak 9.marta i radovala se budućnosti...\nPa `ajd sad da uhapsimo Vuka i posaljemo onako pride u Hag, oni su i tako nezasiti sa nama, Vuk je mnogo zla naneo ovom narodu, bas me cudi da se europejske demonkrate nisu njega setili za optuzenicku klupu . Umesto toga kauboji barabe ga hrane svake godine sendvicima.\nTreba reci i da je tog dana Beograd vojno napadnut, 3. put u 20. veku. U 1. svetskom ratu Austrija, u 2. svetskom ratu Nemacka, a 1991.-e Slobodan Milosevic.\nŠta je...? Ne smete da objavite nacionalnu sramotu 09. marta kada su Srbi u neznanju (urođeni mentalni hendikep) primili direktivu iz kabineta Mike Špiljka da se borba protiv Miloševićevog velikosrpskog komunizma manifestuje kroz RAŠIRENA 3 PRSTA - 500 godina opšte poznati običaj da se Švajcarska garda zaklinje na vernost Papi =Srbi šokirali Vatikan =Ni tada nije bilo inteligencije -jel da ? - da istinom izbavi Srbe ili barem ih spreči da krenu na put propasti u beščašću=Sad je dockan\nAlo 'Novosti'' od 8 45 10 marta ----niko nije komentarisao!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!!Jel ste to postali Nju Jork tajms?????


"SAMO SE RAD BROJI"\n145 pregleda\t23 komentar(a)\nDanijela Bubanja- Dadli, Foto: Privatna arhiva\n07.06.2015. 18:39h Ažurirano: 07.06.2015. 18:39h\nOmiljeni, a odnedavno i zvanično najbolji profesor na odsjeku za političke nauke Državnog univerziteta u San Hozeu (SAD) je rođena Podgoričanka Danijela Bubanja- Dadli (Dudley).\nOna predaje na odsjeku za političke nauke, a specijalizirala je međunarodne odnose i uporedne političke sisteme.\n“Pošto sam u Beogradu studirala međunarodne odnose, htjela sam da naučim engleski pa sam 2002. godine otišla u SAD. Plan je bio da ostanem godinu, poslije čega bih se vratila u Beograd da završim studije i onda nazad u Crnu Goru da tražim posao. Naravno, stvari uvijek ne ispadnu kako mi planiramo, tako da sam ostala da živim u Americi”, priča ona.\nObjašnjava da je naš školski sistem pripremio za studiranje bilo gdje u svijetu, pa je osnovne studije završila na Državnom univerzitetu San Hoze sa najvišim počastima iz oblasti političkih nauka.\n“Taj uspjeh mi je obezbijedio punu stipendiju za postdiplomske studije na univerzitetu Kalifornije Riversajd, omogućujući mi da završim bez ikakvih dugova”, navela je Danijela.\nO tome da je nauka i uspješnost porodični izbor, govori i činjenica da je Danijelin brat Dejan Bubanja završio medicinu i radi u gradskoj bolnici u Minhenu.\nKako Danijela kaže, kada je došla u SAD vrlo slabo je govorila jezik, što joj je u početku otežavalo studije. Kaže da joj je zbog drugačijih običaja, načina komunikacije i ideja o društveno prihvatljivom ponašanju bilo teško da se navikne na način života u Americi.\n“Ali kada naučite jezik i običaje, poslije se samo rad broji”, naglasila je Bubanja Dudli.\nZa Kaliforniju smatra da je jedinstvena jer se mogu sresti ljudi iz cijelog svijeta, te joj to što dolazi iz male sredine nikada nije predstavljalo problem.\n“Većini ljudi je ovdje teško da shvate kolika je Crna Gora, pošto San Hoze ima preko milion stanovnika a Kalifornija skoro 40 miliona”, kaže Bubanja-Dadli.\nDanijela ne voli da se kaje ni da razmišlja šta je mogla uraditi drugačije u životu jer kako kaže, nema mogućnost da se vrati u prošlost i to promijeni. Smatra da vrijedi vidjeti čitav svijet, učiti o raznim kulturama i načinima života, pa ne bi ništa mijenjala, sve i kad bi mogla.\n“I dalje sam Crnogorka i državljanstva se nikada nijesam odrekla jer uvijek postoji mogućnost da se vratim kući, ali to se za sada neće desiti”, kazala je Danijela, čiji je suprug Amerikanac i sa ocem radi u porodičnoj firmi.\nPredavanje o modelu UN-a joj je, kako navodi, posebno interesantno.\n“Provedem semestar predavajući o UN i pripremajući studente za konferenciju, i onda ih na kraju semestra povedem na simuliranu konferenciju UN-a u San Francisko koja traje pet dana gdje studenti predstavljaju razne države i učestvuju u raspravama, pisanju rezolucija, i slično”, objasnila je ona.\nNije svijet ono što gledamo u filmovima\nMladim ljudima koji žele da napuste Crnu Goru Danijela poručuje da nema savršenog mjesta na svijetu, već da život u svakoj državi ima svojih pozitivnih i negativnih strana.\nNajbitnije je, prema njenim riječima, da prije nego što se bilo gdje upute odrede svoje prioritete.\n"Stvari nijesu uvijek onakve kako izgledaju na filmovima ili kako su opisane u knjigama. To ne znači da ljudi ne bi trebalo da putuju”, savjetuje Bubanja-Dadli.\nPlaćala duple račune da bi radila ono što voli\nBubanja-Dadli je doktorsku disertaciju pisala o Crnoj Gori, Bosni i Hercegovini i Hrvatskoj zbog čega je neko vrijeme boravila u tim zemljama zbog istraživanja.\n“Dok sam bila na postdiplomskim studijama, moj muž i ja smo živjeli 700 kilometara jedno od drugoga. I prije nego što sam pošla na postdiplomske studije znali smo da to ne bi bilo lako, ali smo takođe znali da vrijedi truda. Tako smo pet godina putovali 700 kilometara svakog drugog vikenda, i plaćali 'duple račune' na dvije strane Kalifornije”, priča ona i dodaje da se to isplatilo jer sada može da radi ono što voli.\nDanijela Bubanja Dadli\n27.09. 10:19 h\t149\t116271\n27.09. 06:15 h\t322\t60241\n27.09. 16:20 h\t183\t56195\n27.09. 08:16 h\t408\t38795\n27.09. 14:22 h\t35\t37302


Obeleženo 75 godina od oslobođenja Novog Bečeja i Bočara\nDanilo Gurjanov | 4. oktobar. 2019. | 12:21 | Društvo\nNakon što su 2. i 3. oktobra pre 75 godina dolaskom oslobodilačke vojske Crvene armije u Drugom svetskom ratu oslobođeni Kumane i Novo Miloševo, koje su tada činila mesta Beodra i Dragutinovo, 4. oktobra 1944. godine oslobođena su i preostala dva naseljena mesta novobečejske opštine, Bočar i Novi Bečej. Upravo tim povodom, danas su predstavnici lokalne samouprave, mesnih zajednica i drugih relevatnih organizacija i institucija u ova dva mesta položili vence na spomenike palim borcima i minutom ćutanja im odali počast.\nU Novom Bečeju venci su položeni na spomenik na Tiskom keju posvećen nastradalim pripadnicima oslobodilačke Crvene armije. Prisutnima su se obratili Saša Maksimović, predsednik opštine Novi Bečej, Jevgenij Martinenko, savetnik pri Ambasadi Ruske Federacije u Srbiji i Aleksandar Mojić, predsednik Društva srpsko-ruskog prijateljstva „Vološin“.\nTradicija obeležavanja Dana oslobođenja Bočara obnovljena je nakon niza godina, jer je od ogromne važnosti nikada ne zaboraviti žrtve Drugog svetskog rata, smatra predsednik Udruženja penzionera Bočara, Radiša Gecić. On se ovom prilikom osvrnuo na istoriju Bočara i period Drugog svetskog rata.\nANKETA: Na koji način treba rešavati problem divljih deponija?\nReč „divlje“ trebala bi da asocira na nešto netaknuto, zeleno i neosvojivo, ipak, u savremenom dobu, …\nNova pristupna saobraćajnica industrijskoj zoni u Novom Miloševu\nNa putu na ulazu u Novo Miloševo, blizu nove industrijske zone, u toku su radovi na izgradnji pristupne saobraćajnice …\nCentar za obuku vozača „Radnović“ odnedavno i u Novom Bečeju\nCentar za obuku vozača „Radnović“, osim u Novom Miloševu i Kumanu, odnedavno možete posetiti …


Timočki medicinski glasnik - Uređivačka politika\nTimočki medicinski glasnik primenjuje postupak dvostranog anonimnog recenziranja svih radova. Svaki rukopis recenziraju barem dva recenzenta. Recenzenti deluju nezavisno jedni od drugih, a njihov identitet je međusobno nepoznat. Recenzenti se biraju isključivo prema tome da li raspolažu relevantnim znanjima za ocenu rukopisa. Ne smeju biti iz iste institucije kao autori rukopisa, niti biti njihovi koautori u skorijoj prošlosti. Eventualni predlozi poimeničnih recenzenata od strane autora rukopisa se ne uvažavaju.\nAutori garantuju da rukopis predstavlja njihov originalan doprinos, da nije objavljen ranije i da se ne razmatra za objavljivanje na drugom mestu. Istovremeno predavanje istog rukopisa u više časopisa predstavlja kršenje etičkih standarda, što ga isključuje iz daljeg razmatranja za objavljivanje u časopisu. Rad koji je već objavljen na nekom drugom mestu ne može biti preštampan u časopisu Timočki medicinski glasnik.\nPredavanjem rukopisa autori se obavezuju na poštovanje uređivačke politike časopisa Timočki medicinski glasnik.\nRecenzenti treba da upozore glavnog urednika ako imaju osnovanu sumnju ili saznanje o mogućim povredama etičkih standarda od strane autora rukopisa. Takođe treba da prepoznaju relevantne izvore koji u radu nisu uzeti u obzir. Mogu da preporuče citiranje određenih referenci, ali ne i da zahtevaju citiranje radova objavljenih u časopisu Timočki medicinski glasnik ili svojih radova, ako za to ne postoji opravdanje.\nslužbeno obaveštava afilijativnu organizaciju autora i recenzenta;\nTimočki medicinski glasnik ne objavljuje plagirane radove. Uredništvo polazi od stava da je plagiranje, odnosno preuzimanje tuđih ideja, reči ili drugih oblika kreativnog doprinosa i njihovo predstavljanje kao svojih, grubo kršenje naučne i izdavačke etike. Plagiranje može da uključuje i kršenje autorskih prava, što je zakonom kažnjivo.\nTimočki medicinski glasnik se izdaje je u režimu tzv. otvorenog pristupa. Sav njegov sadržaj dostupan je korisnicima besplatno. Korisnici mogu da čitaju, preuzimaju, kopiraju, distribuiraju, štampaju, pretražuju puni tekst članaka, kao i da uspostavljaju HTML linkove ka njima, bez obaveze da za to traže saglasnost autora ili izdavača.\nTimočki medicinski glasnik ne naplaćuje troškove prijavljivanja ni recenzije ni autorima niti trećim stranama, osim troškova publikovanja (Article Processing Charges, APCs).\nNakon prihvatanja rukopisa, a pre objavljivanja, prvi autor plaća iznos od 4000 RSD / 35 EUR na osnovu instrukcije za placanje. Na ovaj način se obezbeđuje momentalan i neograničen pristup punom tekstu članka. Plaćanje ovog iznosa ne garantuje prihvatanje rukopisa i ne utiče na ishod recenzije.\nKorisnici su pri tome dužni da navedu pun bibliografski opis članka objavljenog u ovom časopisu (autori, naslov rada, naslov časopisa, volumen, sveska, paginacija), kao i njegovu DOI oznaku. U slučaju objavljivanja u elektronskoj formi takođe su dužni da postave HTML link, kako sa originalnim člankom objavljenim u časopisu Timočki medicinski glasnik, tako i sa korišćenom licencom.\nAutorima je dozvoljeno da nerecenziranu verziju rukopisa (pre-print) deponuju u institucionalni ili tematski repozitorijum ili da je objave na ličnim veb stranicama (uključujući i profile na društvenim mrežama, kao što su ResearchGate, Academia.edu, itd.), na sajtu institucije u kojoj su zaposleni, pre i tokom postupka recenzije.


31.01.2016 u 20:15\nDodela nagrada „SAG” u znaku rasne raznolikosti\nIzmeđu svečanih ceremonija dodela „Zlatnih globusa” i „Oskara”, po 22. put Udruženje filmskih i televizijskih glumaca (SAG) dodelilo je nagrade najboljim filmskim i televizijskim ostvarenjima i njihovoj glumačkoj ekipi. Lavina pozitivnih kritika, osvojen „Zlatni globus”, a sada i „SAG” nagrada za najboljeg glavnog glumca – Leonardo Dikaprio zadovoljno trlja ruke do 28. februara kada se očekuje konačno da osvoji „Oskara” i to za ulogu Hjua Glasa u filmu „Povratnik”. U govoru, odao je počast reditelju filma Alehandru Injaritu, Tomu Hardiju, koji igra njegovog neprijatelja u filmu, i svojim roditeljima zato što su ga vodili na audicije posle škole kada je imao 15 godina. Među damama odabrana je Bri Larson koja je zbog briljantne izvedbe uloge majke izolovane u maloj prostoriji sa\n27.01.2016 u 17:49\nMilioni gledalaca uz nove epizode „Dosijea iks”\nKultna serija Krisa Kartera koja je proslavila glumce Dejvida Duhovnija i Džilijen Anderson vratila se na male ekrane u SAD-u. I posle trinaest godina od poslednje prikazane epizode, popularna naučno-fantastična serija potvrdila je da ima verne obožavaoce. Prvu epizodu desete sezone gledalo je 16,2 miliona gledalaca, a u ciljnoj grupi od 18-49 koja je najprivlačnija oglašivačima – 6,1 milion. Ima istine i u tome da je vetar u leđa „Dosijeu iks” bila utakmica Američke fudbalske lige koju je gledalo oko četrdeset miliona gledalaca. Poređenja radi, prvu epizodu emitovanu 1993. godine gledalo je 12 miliona, a kraj serije emitovan 2002 – 13,3 miliona. Gledanost druge epizode nove sezone manja je skoro za polovinu. Ali i tih 9,7 i u ciljnoj grupi 18-49 3,2 miliona, za televiziju Foks je\n24.01.2016 u 16:16\nNove zagonetke za Moldera i Skali\n„Istina je, još uvek, negde tamo” – pod ovim sloganom agenti Ef-Bi-Aja Foks Molder (Dejvid Duhovni) i Dejna Skali (Džilijen Anderson) započinju šestodelnu televizijsku avanturu u borbi sa paranormalnim pojavama. „Šta ako je naš rad, dosijei iks, sve ono na šta smo vođeni da poverujemo, zapravo laž”, pita se Molder u jednom od video-isečaka koji najavljuje nove epizode. Posle trinaest godina od završetka serije, ovo je veliki događaj kako za ekipu, tako i za vatrene obožavaoce. Tako ne čudi da su martu, u momentu objavljivanja informacije da se radi nastavak, „gorele” društvene mreže „Tviter” i „Fejsbuk”. Armija obožavalaca pomno je pratila svaku informaciju koju je neko od ekipe objavljivao. Početkom juna, Andersonova je sa pratiocima na „Tviteru” podelila fotografiju na kojoj se smeši sa\n21.01.2016 u 18:58\nZašto se Rusima ne dopada Bi-Bi-Sijeva adaptacija romana „Rat i mir”\nKada je iz Bi-Bi-Sija, početkom prošle godine, najavljena nova ekranizacija ruskog klasika „Rat i mir” Lava Nikolajeviča Tolstoja, britanska javnost pozitivno je ocenila ovaj korak, dok je ruska imala sumnju jer iza projekta stoji Endrju Dejvis koji je ranije dobio negativne kritike za rad na televizijskim verzijama poznatih klasika „Gordost i predrasude” i „Vašar taštine”. Trećeg januara, kada je emitovana prva od šest jednočasovnih epizoda, Rusi su glasnije izražavali nezadovoljstvo. „Mumlanje” otežalo gledanje Glumačka ekipa bila je predmet polemike na društvenoj mreži Tviter”. Razlog za to je – nerazgovetnost. Jedan deo gledalaca pobunio se jer nisu mogli da razumeju šta glumci pričaju, jer „mumlaju”. Neki su se žalili da su jačinu zvuka na televizoru morali da pojačaju do\n20.01.2016 u 18:40\nMože li „Viktorija” da ponovi uspeh „Dauntonske opatije”\nPočetkom marta, britanska porodična serija „Dauntonska opatija” završava svoje šestogodišnje emitovanje u Americi gde ju je pratilo više od deset miliona gledalaca. Nije tajna da je Amerikanci mnogo više vole i radije gledaju od Britanaca koji su se posle druge sezone poprilično udaljili od serije koju potpisuje Džulijan Felouz. Čelnici Pi-Bi-Esa, televizije koja „Dauntonsku opatiju” emituje za američko područje, obećali su publici dostojnu zamenu u vidu nove kostimirane drame „Viktorija” koja prati tinejdžerski život britanske kraljice, preneo je sajt „Dedlajn”. Producent će biti Tom Von koji je poznat po radu na Bi-Bi-Sijevoj seriji „He Knew He Was Right”, TV komeidji „Cold Feet” i filmovima „Vegas za dvoje” iz 2008. godine u kom su glumili Ešton Kučer i Kameron Dijaz i „Vanredne mere” iz\n17.01.2016 u 17:51\nNovo „Bekstvo iz zatvora” sa Dominikom Perselom i Ventvortom Milerom\nPet meseci pošto je naručila scenario, televizija Foks saopštila je da će nekada popularna serija „Bekstvo iz zatvora” koju je kod nas emitovao RTS – dobiti nastavak. Snimanje prve od devet novih epizoda priče o zatvorenicima Linkolnu Barouzu i Majklu Skofildu koja je preko noći osvojila publiku najverovatnije počinje u martu, a prikazivanje ili na jesen ili početkom sledeće godine. Pregovori sa Dominikom Perselom i Ventvortom Milerom urodili su plodom, a sa Sarom Vejn Kalis i Robertom Neperom još se pregovara. Spisak ostalih potencijalnih gostujućih glumaca koje smo gledali u prve četiri sezone drži se u tajnosti. Priča će početi nekoliko godina pošto su Majkl i Linkoln rekli „zbogom” televizijskoj publici ove veoma popularne Foksove serije. To može da znači samo jedno – Majkl\n10.01.2016 u 16:31\n„Zlatni globus”: Novajlije među favoritima\nMože li serija „Gospodin robot” da pobedi „Narkosa”? Kirsten Danst Lejdi Gagu? Taradži Henson dobitnicu „Emija” Vajolu Dejvis? Ovo su samo neka od pitanja na koje ćemo odgovor dobiti na svečanoj ceremoniji dodele nagrada „Zlatni globus” koju će noćas prenositi HBO. U dva sata posle ponoći po našem vremenu, saznaćemo ko je ispunio kriterijume za pobedu među filmovima i TV serijama, a o tome odlučuje Holivudsko udruženje stranih novinara. Među TV serijama nominovanima za najbolju dramu, kritika je napravila dva tabora – u jednom su muzička „Imperija” i epski „Outlander”, a u drugom „Gospodin robot” i „Narkos”. U prvom se blaga prednost daje „Imperiji”, a u drugom – „Narkosu”. U tesnoj borbi, Netfliksov „Narkos” trebalo bi da odnese pobedu. Niko ne spominje petu nomininovanu – „Igru prestola”\n03.01.2016 u 16:31\nMuzički albumi u 2016: Od Dejvida Bouvija do Eltona Džona\nSvetsku muzičku scenu u prethodnih godinu je, bez sumnje, obeležila britanska pop pevačica Adel čiji je novi album „25”, za samo sedam dana, prodat u rekordnih 3,38 miliona kopija u SAD-u. Ona će i u 2016. godini sigurno postići odlične rezultate, jer je očekuje svetska turneja za koju su karte planule u sekundi. U godini koja je tek počela očekuje nas mnogo muzičkih izdanja koja će legende poput Dejvida Buvija i Eltona Džona u velikom stilu vratiti na muzičku scenu, dok će mlade muzičke zvezde potvrditi status miljenika mlađe publike.\n31.12.2015 u 00:23\nSvet zabave u 2015. godini: Od smrti Vlade Divljana do uspeha Adel\nGodina na izmaku bila je ispunjena mnogim lepim, ali i tužnim momentima, kontroverznim postupcima i novim rekordima u svetu zabave. Napustili su nas muzički velikani poput Vlada Divljana, Brus Džener je postao Kejtlin, pevačica Adel postavila je nove rekorde… Predstavljamo vam sve najupečatljivije momente u 2015. godini o kojima smo pisali na stranicama rubrike „Spektar”.


Na relaciji Cazin – Velika Kladuša i dalje obustavljen saobraćaj, stradao migrant? | Ljepota Islama\nNa relaciji Cazin – Velika Kladuša i dalje obustavljen saobraćaj, stradao migrant?\nI dalje traje uviđaj saobraćajne nezgode koja se noćas dogodila u mjestu Donja Lučka (M-4.2 Cazin-Velika Kladuša) zbog čega je saobraćaj obustavljen i preusmjeren na lokalne obilaznice.\nKako neslužbeno saznajemo, u nesreći, koja se dogodila oko 01:00 sati su učestvovali 1 m/v te pješak.\nNavodno je riječ o migrantu koji je tragično stradao.\nSa mjesta nesreće; Foto: Čitalac Cazin.NET portala\nFoto: Čitalac Cazin.NET portala\nIslamski Sanovnik-Tumač snova po Islamu sa preko 5000 različitih snova i situacija 2k views\nUčite ovu suru i nikada nećete osjetiti neimaštinu! Hadis koji govori o tome, transkripcija na latinici i prevod 235 views\nBivša reprezentativka BiH: “Ne volim BiH, ne želim da još dugo postoji” 190 views\nONAJ KO UČI OVU KRATKU DOVU, ALLAH ĆE MU DATI DA LIJEPO ŽIVI 156 views\nPoslanik S.A.V.S je upozorio: Ova imena nikako ne dajite svojoj djeci, a ovo ime je najružnije kod Allaha 131 views\nRuski Pop o muslimanima: BUDUĆNOST PRIPADA MUSLIMANIMA A EVO I ZAŠTO 128 views\nStatus osobe koja zna da je džunup, i kao takva zaspe prije nego što se okupa 105 views


Vashington i njihovi pojedini evropski saveznici pokušavaju da uvuku BiH u NATO čime krše rezoluciju Vijeća sigurnosti UN, rekao je ruski ministar spoljnih Sergej Lavrov.\n“Amerika i pojedine vodeće zapadnoevropske države zahtijevaju da bošnjačke i pojedine hrvatske stranke krenu putem stvaranja unitarne države u BiH. Cilj im je da uvuku BiH u NATO. Da bi to ostvarili pribjegavaju raznim manevrima, uključujući i reviziju rezolucije Vijeća sigurnosti UN”, naglasio je Lavrov na 16. sjednici međunarodnog debatnog kluba “Valdaj” u Sočiju.Ruska novinska agencija TASS podsjeća da prema Opštem okvirnom sporazumu za mir u BiH potpisanom 14. decembra 1995. godine u Parizu BiH ima dva entiteta – Republiku srpsku i Federaciju BiH, te Brčko distrikt.\nLavrov je izjavio da SAD pokušavaju da revidiraju Briselski sporazum, u dijelu koji se odnosi na formiranje Zajednice srpskih opština na Kosovu i Metohiji.\nLavrov je rekao da na taj način SAD pokušavaju da “uvuku Kosovo u NATO” i tamo zadrže svoju vojnu bazu.\nPrema njegovim riječima, sada su u toku pokušaji da se izvrši revizija Briselskog sporazuma svim sredstvima, uz aktivno učešće SAD s ciljem razvoja situacije u kojoj bi Kosovo moglo da bude uvučeno u NATO, zajedno sa najvećom američkom bazom u Evropi “Bondstilom”.\nLavrov je učestvovao na 16. godišnjoj sjednici “tink-tenk” iz Moskve “Klub za diskusiju Valdaj”.\n← RS se povlači iz Nadzornog tijela za procesuiranje ratnih zločina\nPotpisan Ugovor o transportu plina Federaciji BiH →


EKOPAK | Prezentovani podaci o plasmanu i recikliranju ambalažnog otpada u segmentu SDG indikatora\nU cilju podrške ostvarivanju ciljeva održivog razvoja (SDG), te jačanju znanja i unapređenja nacionalnih kapaciteta za prikupljanje podataka iz oblasti zaštite okoliša/životne sredine, u Sarajevu je održana druga „Nacionalna radionica o statistici hemikalija i otpada“. Tom prilikom razgovarano je o unapređenju nacionalnih kapaciteta za prikupljanje podataka, praćenje trendova i napretka ka 11.6.1, 12.4.2, 12.5.1 UN SDG indikatorima (Sustainable Development Goals – ciljevi održivog razvoja).\nRadionici je aktivno sudjelovao i Ekopak, adirektorica Ekopaka Amela Hrbat je prezentirala relevantne podatke i metodologiju proračunau segmentu SDG indikatora po pitanju ambalaže koja se plasira i reciklira na tržište BiH.\n„Za svako ozbiljno planiranje investicija, privrednici se u našoj zemlji svakodnevno susreću sa problemima nepostojanja podataka ili vrlo čestih situacija da podaci postoje, ali da ih je vrlo teško ili nemoguće dobiti od nadležnih institucija. Ekopak je dao svoj doprinos radionicama u segmentu SDG indikatora po pitanju ambalaže, koja se plasira na tržište, te količine recikliranog ambalažnog otpada u BiH“, kazala je direktorica Ekopaka Amela Hrbat.\nRadionicu su zajednički organizovali Agenciji za statistiku Bosne i Hercegovine i UN environment – United Nations Environment Programme, a učešće su uzeli stručno osoblje državne Agencije, entitetskih zavoda za statistiku, Ministarstva vanjske trgovine i ekonomskih odnosa, Fonda za zaštituokoliša FBiH, te operatera sistema ZEOS i Ekopak.\nPodsjetimo, Bosna i Hercegovina je, po izboru Ujedinjenih nacija, jedna od nekoliko zemlja u svijetu u kojoj će se definisati i testirati metodologija i indikatori za četiri cilja održivog razvoja iz oblasti opasnog otpada, komunalnog otpada, recikliranja i otpada od hrane. Stoga je prošle godine pokrenut projekat pod nazivom „Hemikalije i otpad pod pokroviteljstvom UN Programa održivog razvoja 2030: Izgradnja kapaciteta za ciljeve održivog razvoja i pregled u zemljama u razvoju“. Projekat će trajati do juna 2019. godine, a implementirat će ga Agencija za statistiku BiH, kao nosilac Projekta u BiH i UN Environment i UN-Habitat, u saradnji sa relevantnim bh. institucijama i organizacijama.\nOčekivani rezultat ovog projekta je da naša zemlja kreira nacionalni Izvještaj o statistici hemikalija i otpada kroz koji će se implementirati podrška ostvarivanju ciljeva održivog razvoja (SDG), te definisati i testirati statističke metodologije indikatora za praćenje njihove realizacije.


Suplementi, moćni saveznici u menopauzi, uz njihovu pomoć uskoro i produžavanje života ćelija - To sam ja\nPiše: Prof. dr sci. med. Mima Fazlagić 3 jula, 2020 3 jula, 2020\nIz dana u dan menjaju se saznanja o značaju suplemenata, od rođenja pa do kraja života. Menopauza je period kada je korišćenje vitamina i drugih suplemenata zaista neophodno\nSuplement je dodatak ishrani koji je definisan kao jedinjenje između hrane i leka. Najpoznatiji suplementi su vitamini – organska jedinjenja, nephodna našem telu u malim količinama, koja naše telo ne može sintetisati, već ih mora uneti hranom. Ime su dobili daleke 1912. godine od reči vita – život i reči amini, jer se tada pogrešno pretpostavljalo da su svi vitamini hemijska jedinjenja iz grupe amina.\nZa vreme studija medicine, od prve godine pa do kraja fakulteta, skoro u svim predmetima imate neki deo koji se odnosi na vitamine. Naravno da to studente nervira, i da sve vreme mislimo kako nas muče nekim nebitnim stvarima, jer stalno učimo o tim vitaminima, ali u odnosu na komplikovane bolesti, hirurgiju, internu… učenje o vitaminima nije baš prioritet. Naučimo da ih ima topljivih u mastima i u vodi, šta koji radi u telu i da je važno da ih unosimo hranom, ali ne shvatimo njihov značaj u potpunosti.\nVitamin C nam je nephodan u menopauzi, jer poboljšava imunitet, moćan je antioksidans, deluje na kožu, krvne sudove i ima još mnogo dobrih karakteristika\nKako se nauka razvijala, posebno molekularna genetika, mnoge činjenice o vitaminima su se promenile. Mnoge bolesti su povezane baš sa nedostatkom vitamina ili sa nemogućnošću tela da ih iskoristi iz hrane. Danas se iz dana u dan menjaju saznanja o značaju suplemenata, od rođenja pa do kraja života.\nMenopauza je period kada je korišćenje vitamina i drugih suplemenata zaista neophodno. Ranije, pacijenti nisu bili radi da uzimaju vitamine, jer su to doživljavali kao nešto veštačko i stalno su govorili da se dobro i zdravo hrane. Naravno, razvojem poljoprivrede, hrana je pomalo gubila svoje izvorne karakteristike, a i ljudi su razvijali potpuno drugačije navike u ishrani, pa nisu uzimali dovoljno vitamina putem hrane.\nBez vitamina B kompleksa nema života\nGram vitamina C dnevno\nNajčešće se desi da kada nekome preporučim vitamin C, dobijem odgovor da nema potrebe, jer konzumira limun i pomorandže. Onda im objasnim da ako hoćemo da ostvarimo terapijsko dejstvo vitamina C, treba da unosimo 1 gram dnevno. Da bismo uneli gram vitamina C, potrebno je da pojedemo 8 kg limuna, što nije baš realno.\nA vitamin C nam je zaista važan. Nephodan nam je kao dodatak u menopauzi, jer poboljšava imunitet, moćan je antioksidans, deluje na kožu, krvne sudove i ima još mnogo dobrih karakteristika. Za vitamin C je vezana jedna interesantna medicinska priča. Naučnik Linus Pauling, dobitnik dve Nobelove nagrade, što je zaista izuzetno, mnogo je radio sa vitaminom C i bio veliki pobornik njegove upotrebe. Čitav život uzimao je po tri grama vitamina C dnevno, jer je pisao radove koji su propagirali ovaj vitamin kao zaštitu od malignih bolesti i za produženje života. Njegovi oponenti tvrde da ga ova terapija ipak nije spasla, jer je umro od raka prostate. Jedino zaboravljaju da kažu da je rak prostate dobio u osamdesetim godinama, a da je umro u 93. godini života.\nDanašnji radovi govore da je vitamin D prvi izbor terapije za sprečavanje osteoporoze\nPrvi izbor terapije za sprečavanje osteoporoze\nSledeći vitamin koji se preporučuje u menopauzi je vitamin D. On iz dana u dan dobija sve veći značaj. Znamo da ga proizvodi koža pod uticajem sunčevih zraka i da je neophodan za čvrstinu kostiju i za imunitet. Današnji radovi govore da je on prvi izbor terapije za sprečavanje osteoporoze. Ali, sa njim se u našoj populaciji dešava zanimljiva stvar. Živimo u podneblju punom svetlosti, a ogroman procenat ljudi iz našeg podneblja ima veliki deficit vitamina D. Moja preporuka je da svakako uradite nivo vitamina D u serumu i da ga uvrstite u obavezni program suplementacije.\nSledeća neophodna grupa su vitamini B kompleksa, od B1 do B12. Bez njih nema života, a sada se mnogo priča i o uticaju vitamina B grupe na stanje centralnog nervnog sistema i sprečavanje Alchajmerove bolesti. Poslednjih godina pravi hit je vitamin B8 – mioinozitol. Pronađeno je da ovaj vitamin ima veliku ulogu u organizmu, da pomaže u metabolizmu glukoze, da je veoma značajan za insulinsku rezistenciju, kao i da pozitivno utiče na anksioznost i depresiju. Priča o ovom vitaminu u stvari je univerzalna priča o tome zašto je važno, i pored hrane, unositi vitamine. Mioinozitol se nalazi u raznim semenkama i svako ko se hrani raznovrsno trebalo bi da ga ima dovoljno u organizmu. Međutim, dokazano je da ljudi koji imaju insulinsku rezistenciju pet puta više izlučuju mioinozitol urinom nego ljudi koji je nemaju i to je verovatno zbog neke genetske mutacije. Zato je njima neophodno da ga unose kao suplement.\nPreporuka je da svakako uradite nivo vitamina D u serumu i da ga uvrstite u obavezni program suplementacije\nPreporuka za menopauzu su vitamini grupe B, a dobro je i posebno dodati mioinozitol, jer ćete se bolje osećati psihički, a biće vam i bolji metabolizam glukoze.\nSledeća preporuka su izoflavoni. Izoflavoni su jedinjenja izolovana iz biljaka, a nazivaju se još i fitoestrogeni. Oni imaju osobinu da se vezuju za estrogenske receptore i na taj način smanjuju sve loše simptome perimenopauze i menopauze. Naučnici su dokazali da ih je potrebno uzeti ranije, pre nego što počne menopauza, i da je onda njihov učinak mnogo veći.\nOvo bi bila neka osnova, a nastavićemo sa svežim informacijama i dalje. Sledeća hit tema je produžavanje života ćelija pomoću suplemenata.\nZdravlje Zdravlje & Lepota Žensko zdravlje Menopauza Prelazno doba Suplementi


Skulpture na otvorenom oplemenjuju svijet Nacionalnih parkova Crne Gore | Share Montenegro\nHome Novosti Skulpture na otvorenom oplemenjuju svijet Nacionalnih parkova Crne Gore\nNow reading: Skulpture na otvorenom oplemenjuju svijet Nacionalnih parkova Crne Gore\nU Nacionalnim parkovima Crne Gore postavljene su tri skulpture od prirodnih materijala, koje predstavljaju karakteristične životinjske vrste zaštićenih područja Lovćena, Biogradske gore i Durmitora.\nDrvena skulptura divokoze, koja krasi lokalitet nadomak Crnog jezera, postavljena je prošle godine povodom obilježavanja Evropskog dana parkova.\n„Kroz umjetnički izraz i formu skulpture divokoze, željeli smo ukazati na iskonsku vezu između umjetnosti i prirode koja će se koristiti kao dopuna postojećim elementima prezentacije, promocije i edukacije u NPCG. Vrijednost i jedinstvenost ovog proizvoda koji odražava imidž NP, ogleda se u poštovanju tradicionalnih modela, očuvanju kulturnog pejzaža zaštićenog područja i njegove cjelovitosti i autentičnosti“- kazala je Snežana Vukotić, etnolog i rukovodilac Kreativnog odjeljenja u JPNPCG za portal #ShareMontenegro.\nOna podsjeća da ova aktivnost predstavlja nastavak ranije započetog projekta „Skulpture parkova“ koji je realizovan pod okriljem inicijative „Dani evropske baštine 2018. godine“ sa temom „Umjetnost dijeljanja“. Preduslov izrade skulptura životinja, koje predstavljaju identitet u prirodnom i kulturološkom smislu, su esencijalne vještine ljudi sa prostora Parka.\nU NP Biogradska gora izrađena je kamena skulptura mrkog medvjeda u prirodnoj veličini, a u NP Lovćen skulpture vukova u drvetu na staroj zakorjenjenoj bukvi. Skulpture su umjetnički radovi akademskog vajara iz Mojkovca, Ljubodraga Mrdovića.\n„U kamenu su upisani tragovi čovjekovog postojanja, bio je prvo ljudsko stanište, koristio se kao oruđe i oružje, svjedok je trajanja… U narodnim vjerovanjima tumači se kao temelj, oslonac, suština, u njemu je utelovljenje duhovne snage, zbog čega je često i predmet kulta. Sve ovo su razlozi da odaberem kamen kao materijal za skulpturu medvjeda. A zašto baš medvjed? Jedan od razloga je i priča o medvjedu kroz projekat “Posmatranje medvjeda”, gdje je zabilježena posjeta mrkog medvjeda koji je čipovan, što mi je dalo ideju da ga ovjekovječim u kamenu, a drugi je asocijacija na najmlađe posjetioce za koje je medvjed oličenje nečeg milog i dragog iz djetinjstva” – kazala je Vukotić.\nMožemo samo da pretpostavimo sa koliko se teškoća susreo vajar Ljubodrag Mrdović, razbijajući kamen, klešući i oblikujući, kako bi na kraju oplemenio ovaj prostor. Kameni medvjed, čuvar NP Biogradska gora, sada čeka prve posjetioce.\n“Nadam se da će za vas, kao i za mene, biti prijatno iznenađenje kad se sretnete sa kamenim medvjedom šetajući stazom oko Biogradskog jezera“ – poručuje Snežana Vukotić čitaocima portala #ShareMontenegro.\nNišta manje atraktivne nisu ni skulpture drvenih vukova postavljene u NP Lovćen.\nVukotić podsjeća da je drveće za naše pretke bilo tajna zbog načina na koji raste, sa energijom i duhovnošću koja ga nastanjuje.\n“Stabla bukve inspirisala su nas da njihov nevidljivi, skriveni i zaboravljeni kontekst pokušamo učiniti vidljivim kroz skulpturu vukova. Ova transformacija se odigrava pred očima posjetilaca, jer svaka umjetnost je posmatranje. Ostavljamo vas da se prepustite umjetnosti posmatranja i da uživate u njoj, jer smo mi upravo i željeli da ovim činom umjetnost podijelimo sa vama“ – kazala je Vukotić.\nSkulpture na otvorenom oplemenjuju svijet Nacionalnih parkova Crne Gore, zato iskoristite lijepo vrijeme pred nama i uživajte u umjetnosti koja priča priču.\n„U Naconalnim parkovima Crne Gore se trudimo i ulažemo napore da edukujemo, naročito najmlađe, o značaju prirodnog i kulturnog nasljeđa kako bi njihove vrijednosti sačuvali za sljedeće generacije. I dalje ćemo biti na istom putu da omogućimo sredstva da i ostala dva parka dobiju svoju skulpturu i dovršimo našu priču o skulpturama na otvorenom u nacionalnim parkovima,“ zaključila je Snežana Vukotić.


22599 pregleda\t34 reakcija\t8 komentar(a)\nIduće sedmice se očekuje izbor vlade: sa sjednice parlamenta na Cetinju, Foto: Boris Pejović\nU proceduri su i 32 redovna godišnja izvještaja državnih institucija, regulatornih agencija..., koji se dostavljaju po zakonu parlamentu i koji će biti razmatrani, kao i po jedan predlog zakona i odluke poslanika ovog saziva. Ovo je statistika zaključno sa 18. novembrom.\nPrema podacima sa sajta Skupštine, u proceduru za razmatranje su predlog zakona o prošlogodišnjem završnom računu budžeta sa izvještajem Državne revizorske institicije (DRI) koji bi trebalo da bude usvojen u ovoj godini, kao i izvještaji o stanju finansijskog sistema u prošloj godini, prošlogodišnji izvještaji o radu i finansijskom poslovanju regulatornih agencija sa predlozima njihovih planova za narednu godinu, o kojima se mora odlučivati do kraja decembra. Tu su i prošlogodišnji izvještaji o radu Agencije za sprečavanje korupcije, Tužilačkog savjeta i Tužilaštva, Sudskog savjeta, Zaštitnika ljudskih prava... Arhiviraće se, između ostalog, Vladin predlog zakona o centralnom registru stanovništva, izmjene i dopune zakona o stečaju, o medicinski potpomognutoj oplodnji, izmjene i dopune zakona o divljači i lovstvu, obaveznom osiguranju u saobraćaju, inspekcijskom nadzoru, o osiguranju, autorskim i srodnim pravima, osnovama obavještajno-bezbjednosnog sektora, volontiranju, ugovorima o prevozu u drumskom saobraćaju...\nVlada Crne GoreDuško MarkovićSkupština Crne Gore


Glavni direktor Erste banke u Crnoj Gori: MOZETE BITI U GRUPI USPJESNIH ZEMALJA | Najnovije vijesti iz Ulcinja i regiona – UL – Info\nPosted by: Admin on September 30, 2013 in Ekonomija Leave a comment\n„Crna Gora se može pridružiti grupi uspješnih evropskih zemalja, ukoliko strane direktne investicije (SDI) koje privuče budu vodile lokalnim ulaganjima i kreiranju bogatstva”, ocijenio je izvršni direktor Erste grupe Andreas Trajhl /Treichl/.\nOn smatra da država ne može da živi od stranog novca, već mora da kreira bogatstvo od SDI.\n“Nadamo se da će u narednih pet godina Vlada Crne Gore učiniti sve što je u njenoj moći da održi stabilnu finansijsku situaciju, što će doprinijeti stvaranju lokalnog bogatstva”, rekao je Trajhl na konferenciji za novinare u Podgorici, a prenosi agencija Mina-business.\nPrema njegovim riječima, prednosti Crne Gore su to što je jedna od najljepših država svijeta i sa finansijskom situacijom koja nije izvanredna, ali nije ni loša, tu se, kako je kazao, država nalazi u sredini. “Imate neke probleme u finansijskom sistemu, ali oni nijesu dramatični. Mislim da Centralna banka radi dobar posao u smislu rješavanja tih problema”, naveo je Trajhl.\nNedostaci Crne Gore su, kako je dodao, to što je veoma mala zemlja i nikad neće imati nivo SDI kao na primjer Poljska, koja ima tržište od 40 miliona stanovnika, jeftinu radnu snagu i niske poreze.\n“Crna Gora nema 40 miliona stanovnika i treba da idete drugačijim putem. Veoma mali broj ljudi na Crnu Goru gleda kao na investicionu destinaciju”, rekao je Trajhl.\nBanke, kako je dodao, mogu da doprinesu stvaranju lokalnog bogatstva tako što će pomoći razvoj malih i srednjih preduzeća, zanatskih radnji, izgradnju hotela i slično.\nMeđutim, kako je kazao, država mora da osigura da 90 do 95 odsto stvari u okviru projekta bude proizvedeno u Crnoj Gori i 99 odsto zaposlenih bude domaća radna snaga. “To je deset puta važnije nego da se razvija neka vrsta industrije”, poručio je Trajhl.\nOn smatra da se u narednom periodu Evropa više neće dijeliti na istočnu i zapadnu već na uspješnu i neuspješnu. “Želim da Crna Gora bude u grupi uspješnih. One države koje dobro povežu različite sfere kao što je politika, finansije, razvoj, biće uspješne. Ako želite da vidite kako neko može biti uspješan u Crnoj Gori obratite pažnju na Erste banku”, naveo je Trajhl.\nPrema njegovim riječima, Erste banka u Crnoj Gori je jedna od najuspješnijih iz grupacije. “Kada bi sve banke u Crnoj Gori bile uspješno kao Erste, to bi bilo korisno za cijelu privredi i Crna Gora bi bila jedna dobra priča”, ocijenio je Trajhl.\nNa pitanje da li Erste razmatra preuzimanje banaka Hypo Alpe Adria grupe, Trajhl je odgovorio da su oni bili pokazali interesovanje za banku u Srbiji, ali ne misli da će se to desiti. “Vjerujem da austrijska Vlada pokušava odjednom da proda Grupu, a ne banku po banku. Ali, mislim da je naš menadžment u Crnoj Gori dovoljno dobar da može da upravlja i mnogo većom bankom ukoliko se ukaže prilika”, kazao je Trajhl.\nOn je poručio da će Erste banka pomoći crnogorskoj Vladi da nađe najbolje rješenje prilikom planiranog zaduživanja od oko 100 miliona EUR.\nPrema njegovim riječima, nekada je bolje zaduživanje putem euroobveznica, a nekada je bolje to uraditi na domaćem tržištu.\nTrajhl smatra da je 100 miliona EUR približno velika suma za Crnu Goru i država mora da postigne najbolju cijenu, što zavisi i od interesovanja za obveznice.\n“Teško je odgovoriti na pitanje šta je najbolje rješenje. Na 100 miliona EUR kamata od jedan odsto je milion, što nije mala svota za Crnu Goru”, zaključio je Trajhl.\nErste grupa je jedna od vodećih finansijskih institucija na području centralne i istočne Evrope. Ima oko 46 hiljada zaposlenih koji opslužuju oko 16,6 miliona klijenata u mreži od 2,9 hiljada filijala u sedam država (Austrija, Češka, Slovačka, Mađarska, Rumunija, Hrvatska i Srbija).\nAndreas Trajhl Crna Gora Erste Banka\nTagged with: Andreas Trajhl Crna Gora Erste Banka\nPrevious: Odigran rukometni turnir u Ulcinju: POBJEDNIK BARSKI “MORNAR”\nNext: Kotor: POGINUO LUKA DJUROVIC


source.ba | Vijeće ministara BiH 'preživjelo' smjenu, pa nastavilo po starom,prijedloga zakona nema na sjednici!\nNa sjednici Zastupničkog doma Parlamentarne skupštine BiH (PS BiH) u Sarajevu 11. januara nije izglasano nepovjerenje aktualnom sazivu Vijeća ministara BiH (VM BiH).\nVijeće ministara BiH ponovo o Nadzornom tijelu za Revidiranu strategiju\nPovećane osnovice plata za uposlene u državnim institucijama\nInicijativa o smjeni Vijeća ministara BiH danas pred državnim parlamentarcima\nDa je zahtjev sasvim opravdan možemo zaključiti i na osnovu zakazane sjednice Zatupničkog doma PSBiH za 3. feburar, gdje ponovo nemamo, prema predloženom dnevnom redu niti jedan prijedlog zakona, kao i ni izmjene dostavljene od strane Vijeća ministara BiH.\nPodsjećamo upravo je neproduktivnost sadašnjeg Vijeća ministara kojeg čine SDA, SNSD, DF i HDZ BiH bio razlogom za pokretanje smejne.\nU obrazloženju je tada navedeno da, po broju predloženih zakona i održanih sjednica, ovaj saziv Vijeća ministara BiH ima najlošiju ocjenu u regiji, a podsjećaju i da gotovo ništa nije urađeno na ispunjavanju 14 prioriteta iz Mišljenja Evropske komisije o zahtjevu BiH za članstvo u Europskoj uniji (EU).\nStranka demokratske akcije (SDA) je, podsjećamo, uoči početka te sjednice najavila kako neće podržati smjenu Vijeća ministara jer je u pitanju populistička inicijativa koja nema za cilj da riješi probleme u državi, već da ih produbi i dovede do potpune blokade države.\nNo, da to nije tako dovoljno je samo da pogledate dnevni red sjednice Zastupničkog doma PS BiH zakazane za 3. februar.\nTagovi: Vijece ministara


Vulkan Izdavastvo | Blogdanove ljubavne poruke Beogradu: Ljubav u\nU narednim danima nemojte se začuditi ako za brisačem svog automobila ili u poštanskom sandučetu pronađete ljubavnu poruku. Nije greška, nije slučajno, i da, sigurno je za vas. Slanje ljubavnih pisama i ostavljanje ljubavnih poruka odavno se ne praktikuje, zato se naš pisac i bloger Bogdan Stevanović Blogdan odlučio da u okviru promocije svoje nove knjige Ljubav uvek uspe podeli na hiljade ljubavnih poruka širom Srbije jer, kako kaže, s ljubavlju smo u deficitu. Svake noći krajem februara on će šetati beogradskim ulicama i ostavljati ljubavne poruke, a nekoliko njegovih prijatelja iz Srbije podeliće ih u gradovima u unutrašnjosti.\nAko me ljudi vide kako s rancem idem po javnim parkinzima, ili me sretnu u ulazu u svoju zgradu – nek me pozdrave. Ja sam samo ljubavni poštar, raznosim ljubavna pisma i šaljem poruku da LJUBAV UVEK USPE!, poručuje autor.\nU knjizi Ljubav uvek uspe objedinjeni su ljubavni citati iz prethodnih autorovih knjiga, te čitaoci imaju priliku da se prepuste putovanju koje će ih odvesti do najdubljih istina o sebi i drugima. Moderan dizajn i ilustracije u boji izdvajaju ovu knjigu od prethodnih, a njen sadržaj inspirisaće sve nas da se još jednom zagledamo u sopstveno srce i priznamo sebi zbog koga ubrzano kuca. Knjiga sadrži skoro devedeset ljubavnih citata u kojima autor pokušava da odredi šta ljubav jeste i nije, ali istovremeno postavlja pitanja koja će čitaoce navesti da preispitaju sopstvene spoznaje i stavove.\nZa mene ova knjiga predstavlja jednu emotivnu skriptu sa svim tezama o ljubavnim usponima i padovima koje sam na teži način naučio, a za moje čitaoce ona je specijalno izdanje u kom su sabrani svi oni citati za koje znam da su ih obeležavali i podvlačili u mojim prethodnim knjigama, navodi Stevanović.\nKnjigu Ljubav uvek uspe potražite u svim Vulkan knjižarama i na sajtu Vulkan izdavaštva.\nGenerated: 02.01.35TRU CHACHE


Biljana Srbljanović – Usta pakla - Javni servis\nOliver Antić se na fakultetu zaposlio 1977. kao izuzetno aktivan omladinac KP Jugoslavije i nosilac Titove štafete, uprkos tome što nije zadovoljavao uslove za konkurs za asistenta. O tome postoji zapisnik i trag u medijima.\nUsta Pakla u Kaškaišu. Slikar: João Cristino da Silva (1829–1877). Fotografija: Veritas Art Auctioneers - Leilão 103 ("Antiguidades e Obras de Arte, Pratas e Jóias" 2020), Public domain, Wikimedia Commons\nOnda je, devedesetih, prešao kod Miloševića, koji ga je, nakon donošenja zloglasnog Zakona o univerzitetu, postavio za dekana Pravnog fakulteta. U te dve godine njegove vladavine otpustio je profesore Vodinelića, Vojina Dimitrijevića, Dragora Hibera i druge, a Vesnu Rakić Vodinelić je do te mere progonio da je vršio pretnje i zastrašivanja ZDRAVSTVENIM RADNICIMA u profesorkinom Domu zdravlja! I o tome ima sve precizno dokumentovano.\nOnda je prešao kod Šešelja, kog je branio od optužbi u Hagu, i postao glasnogovornik zardjale kašike i krvoločnog nacionalizma sa fatalnim posledicama po čitav region. Istovremeno, uspeo se i kod Koštunice, koji ga je postavio za šefa komisije za donošenje Gradjanskog zakonika, kojom je carovao skoro deceniju; on je je opstajao, a vlasti su se menjale – ledja je video premijerima Koštunici, Mirku Cvetkoviću i Ivici Dačiću.\nTada se posebno istakao kao veliki zagovornik zabrane ljudskih i gradjanskih prava LGBT ljudima i javno se zaricao da neće dozvoliti da se ozakone istopolne zajednice, a pogotovo nikada “usvajanja dece”.\n“Zaštita dece” mu je, inače, bila opsesivna tema, govorio je o “opasnostima za život deteta u istopolnoj zajednici”, a istovremeno i bio vatreni zagovarač promene Krivičnog zakonika u delu propisivanja maksimalne moguće kazne: sa 40 godina – na doživotni zatvor, a u slučajevima najtežih zločina pedofilije, seksualnog i drugog nasilja UPRAVO NAD DECOM. Čovek bi rekao da je u pitanju kristalno jasna opsednutost vrstom zločina za koji je, na kraju, konačno i sam bio prijavljen.\nNakon vernosti Titu, Slobi, Koštunici i Šešelju i ovog poslednjeg je napustio i prešao kod njegovog suparnika Tomislava Nikolića, kao osnivač, uz Aleksandra Vučića, njihove Srpske napredne stranke. U toj podeli karata, postao je Nikolićev savetnik, predsednik komisije za pomilovanja, predsednik komisije za otvaranje Titovih sefova i još mnogo, mnogo toga. Imao je takvu moć da je samostalno mogao da nudi pomilovanje Radetu Markoviću, osudjenog na (samo) 40 godina zatvora, za teška ubistva na Ibarskoj, za ubistvo Ivana Stambolića i slične lepe stvari, što samo čoveku bez ikakve suštine, bez bića, bez moralnog kompasa i bez elementarnog razumevanja života u ljudskom društvu, uopšte može pasti na pamet.\nPošto je i ovo već previše, preskočila sam optužbu za prodaju ispita, koja se zataškala 2010. u aferi Indeks. Preskočila sam i to da ga je bio glas da je progonitelj studentkinja, koje su ga prijavljivale zbog toga, on ih iz osvete obarao na ispitima, pa one ga opet prijavljivale i tek po neka istrajavala u borbi protiv ovog monstruma.\nU legendarnom obračunu u jezgru SNS-a 2013. godine, Antić je, zajedno sa drugim mučenim ljudskim bićem Cvijanom, pokušao puč protiv Vučića koji je propao na licu mesta. Tom prilikom je, uz pretnje, psovke, kletve i zaricanja, podneo ostavku na sve funkcije kao i na samo članstvo u stranci naprednjaka i samo naizgled napustio sve. Iako je Tomislav Nikolić morao da ga pusti niz vodu, ipak mu je obezbedio uobičajeno uhlebljenje na mestu ambasadora u Portugalu.\nOliver Antić, da je književni lik, bio bi opisan kao zlo, kao korumpirano arivističko smeće, oportunistički ološ i preletač iz svih u sve partije, koji je kraj života je dočekao u dugogodišnjem ladanju u zemlji Evropske Unije u koju te Služba šalje, kao nekad Apisa u Vrnjačku Banju svaki put kad je postajalo čupavo.\nPravi Oliver Antić je tamo dočekao krivičnu prijavu za seksualno nasilje prema sopstvenom devetogodišnjem detetu, što je previše, čak i za književnost. Dalje od toga nema ništa, dalje od tog je pakao sam. Njegova smrt je i bukvalno literarni primer bespogovornog priznanje krivice koje teško da može da negira.\nIza njega ostaje nered koji će jednom morati da se počisti: zašto je Ministarstvo danima pokušavalo da obmane javnost o prirodi smrti Olivera Antića? Kada će se zaustaviti krivično delo “curenja” informacija iz samog tužilaštva, kojima se otkriva identitet malene žrtve i obeshrabruje svaka majka da u budućnosti prijavi zločin, kada vidi kako se sve proda i sazna? O čijem trošku i zašto je Antić sahranjen u Lisabonu, nakon što mu ni telo niko preuzeo nije? Dokle će mediji izjave porodica osumnjičenih (ili dokazanih) predatora objavljivati kao “drugu stranu priče” koja drugu stranu nema i ne može da ima.\nDruga strana je nestala u “Ustima pakla”, vratila se tamo odakle je potekla. To je jedina istina.\n21. February 2022. Javni servis


“CENIM PRITISAK NA PRIŠTINU” Stefanović: Nadam se da će dati rezultate | Ekspres.net\n“Ipak, nisam uvek bio optimista, jer mi se čini da taj pritisak može da bude veći”, rekao je Stefanović na pitanje novinara da prokomentariše izjavu specijalnog izaslanika predsednika SAD za dijalog BG i PR, Ričarda Grenela, da takse treba ukinuti i da se protivi merama reciprociteta koje je najavio premijer tzv. Kosova Aljbin Kurti.\n“Nema dovoljno oštre poruke pre svega iz EU, jer kada nešto potpišete, kada na nešto pristanete, ne možete to unilateralno da kršite, ili treba prosto da istupite i kažete da niste na evropskom putu. Onda postoje drugačija pravila igre. Cenim pritisak koji se vrši na Prištinu i nadam se da će dati rezultate”, rekao je Stefanović posle uričenja donacije Nemačke MUP-u Srbije u vidu 27 vozila i opreme.\nTags kosovonebojša stefanovićprištinaRičard Grenel\n“POZICIJA SRBIJE ČISTA” Stefanović: Teška borba da Priština ne uđe u Interpol IZASLANIK, SEKRETAR, EX AMBASADOR: A trojke su, Đuro, šta? “ALI SU DOBRODOŠLI” Grenel: Nemačka, Francuska i EU nisu uključeni u dijalog BOREL NA KOSOVU: Sastanak sa Tačijem i pritisak na Prištinu


SAD i saveznici o bezbednosnim garancijama Ukrajini\nTanjug 19. aprila 2022. 21:57\nVAŠINGTON – SAD, Francuska i drugi saveznici razgovarali su danas o tome kako da Ukrajini pruže bezbednosne garancije tokom i posle rata sa Rusijom, izjavio je zvaničnik kabineta predsednika Francuske Emanuela Makrona.\nAmerički predsednik Džozef Bajden konsultovao se danas sa liderima savezničkih zemalja, među kojima su bili i francuski predsednik Emanuel Makron i britanski premijer Boris Džonson, o najnovijim dešavanjima u Ukrajini, saopštila je ranije Bela kuća, prenosi Rojters.\nSvrha sastanka bila je „razgovor o kontinuiranoj podršci Ukrajini i naporima da se Rusija smatra za odgovornu u okviru bliske savezničke koordinacije“, saopštila je Bela kuća.\nSavetnik francuskog predsednika rekao je da su saveznici razmatrali kako da pruže bezbednosne garancije Ukrajini posle rata s obzirom da ona nije deo NATO saveza i automatskog odbrambenog mehanizma severnoatlantske alijanse poznatog kao član 5.\n„Naša zemlja je spremna da pruži bezbednosne garancije. To bi bila vojna pomoć koja bi omogućila Ukrajini da se izbori sa novim napadom ili, eventualno garancije da ćemo nakon procene kako da pomognemo intervenisati u slučaju napada na Ukrajinu“, rekao je francuski zvaničnik.\nOve garancije bi više ličile na odbrambenu klauzulu Evropske unije za svoje članice, a ne na odbrambeni mehanizam sličan članu 5 NATO sporazuma, koji pokreće automatsku vojnu podršku u slučaju napada na neku od članica severnoatlantske alijanse, objasnio je francuski zvaničnik.


Postoji mnogo stvari koje svako od nas može da učini kako bi mu svakodnevni život bio lepši i ispunjen srećom. Ali, ovih 8 lekcija morate jednom za svagda da naučite ukoliko želite da se otarasite bespotrebnog stresa, tuge i nerviranja oko stvari koje ne možete da promenite i konačno osetite sreću!\nŠta drugi misle o vama – njihova stvar\nBudite prijateljski nastrojeni i zahvalni\nNađite dobro u svakom zlu\nSvet nije savršen\nSmejte se što češće\nDajte svoj doprinos svetu\nJedan od najjačih razloga da budete srećni jeste da bar malo promenite svet oko sebe. Ovo može biti nešto jednostavno poput pomoći onome kome je potrebna, udeljivanja komplimenta, osmeha strancu…\nSrećni ljudi ne čekaju ništa – ni petak, ni novi auto, ni novo godišnje doba. Najveća greška koju možemo da napravimo jeste da živimo u čekanju da život počne. Uradite ono što želite sada!


Konvertujte ns u ps (Nanosekunde u Pikosekunde)\nns koliko ps\nNanosekunde koliko Pikosekunde\nKoliko Pikosekunde čini 1 Nanosekunde?\n1 Nanosekunde [ns] = 1 000 Pikosekunde [ps] - Merni kalkulator koji se može koristiti da konvertuje Nanosekunde u Pikosekunde, između ostalog.\nKonvertujte Nanosekunde u Pikosekunde (ns u ps):\nNa kraju, izaberite jedinicu u koju želite da konvertujete vrednost, u ovom slučaju to je 'Pikosekunde [ps]'.\nPomoću ovog kalkulatora moguće je uneti vrednost koja će se pretvoriti zajedno sa originalnom jedinicom mere; na primer, '642 Nanosekunde'. U tom slučaju, može se koristiti ili puno ime jedinice ili njena skraćenicana primer, ili 'Nanosekunde' ili 'ns'. Kalkulator zatim utvrđuje kategoriju jedinice mere koja treba da se pretvori, u ovom slučaju to je 'Vreme'. Nakon toga pretvara unetu vrednost u sve odgovarajuće jedinice koje poznaje. U rezultirajućoj listi sigurno ćete naći pretvaranje koje ste prvobitno tražili. Vrednost koja treba da se pretvori takođe se može uneti na sledeće načine: '96 ns u ps' ili '75 ns koliko ps' ili '44 Nanosekunde -> Pikosekunde' ili '83 ns = ps' ili '79 Nanosekunde u ps' ili '91 ns u Pikosekunde' ili '48 Nanosekunde koliko Pikosekunde'. I u ovom slučaju, kalkulator odmah utvrđuje tačno u koju jedinicu prvobitna vrednost treba da se pretvori. Bez obzira koju od ovih mogućnosti iskoristite, poštedeće vas naporne pretrage za odgovarajućom opcijom u dugim listama za odabir sa mnoštvom kategorija i bezbrojnim podržanim jedinicama. Sve to ćemo mi obaviti pomoću kalkulatora, a posao je obavljen za delić sekunde.\nŠtaviše, kalkulator omogućava korišćenje matematičkih izraza. Shodno tome, ne samo da se brojevi mogu računati jedan sa drugim, kao na primer, '(49 * 21) ns'. Već se različite jedinice mere mogu neposredno međusobno spojiti pri pretvaranju. To može da izgleda, na primer, ovako: '642 Nanosekunde + 1926 Pikosekunde' ili '78mm x 28cm x 67dm = ? cm^3'. Jedinice mere koje se kombinuju na ovaj način prirodno moraju da idu zajedno i imaju smisla u pitanjima kombinacije.


subota, 10. nov 2018, 15:54\nIgrani film "Slepi putnik na brodu ludaka", snimljen u vlastitoj produkciji Radio-televizije Srbije u režiji Gorana Markovića i po scenariju Vuleta Žurića, biće premijerno prikazan u subotu, 10. novembra na programu RTS 1 i RTS Svet, sa početkom u 16.30 i reprizom u 01.20 na RTS Svet.\nTema ovog filma je poslednji period života znamenitog srpskog pripovedača Petra Kočića, u duševnoj bolnici na Guberevcu, u okupiranom Beogradu 1916. godine. Scenario donosi depresivnu sliku Beograda pod okupacijom, u kojoj, na tragikomičan način, životi lekara, osoblja i pacijenata u ludnici na Guberevcu grade metaforu o životu "na slobodi i slobodnoj teritoriji". Dok svuda okolo vlada okupacijski teror, smrt i razaranje materijalnih vrednosti, dotle u ovoj svojevrsnoj i apsurdnoj oazi mira, na ovom "brodu ludaka", vlada duboko razumevanje, poštovanje i briga za bližnje.\nA kada se na taj "brod" ukrcaju slepi putnici (begunci od okupacijske vlasti) pronalazeći tu sigurno utočište od internacije, priča o Petru Kočiću postaje simbolička priča o sukobu dobra i zla, o borbi prkosnog Davida sa bezdušnim Golijatom. Kroz sukob Petra Kočića sa Kostom Hermanom, sukob koji je započet još mnogo godina ranije u Bosni dok je Kočić aktivno politički delovao na liniji nacionalnog oslobođenja, ovaj film otvara i jednu drugu, intimnu temu o ljudskoj zavisti zbog neposedovanja istinskog umetničkog talenta.\nPatološka mržnja nedarovitih a moćnih, njihova potreba da progone i da se svete svakom ko je imalo slobodnijeg duha i talenta, data je ovde na uzbudljiv i tragičan način, kroz niz žalosnih prizora ljudske mizerije i duševnog pada. Slepi putnik na brodu ludaka


sabor: rasprava o prijedlogu osnivanja agencije za područja posebne državne skrbi - Index.hr\nsabor: rasprava o prijedlogu osnivanja agencije za područja posebne državne skrbi\nOsnivanjem Agencije za područja posebne državne skrbi pridonijelo bi se bržem gospodarskom oporavku i zapošljavanju na tim područjima, istaknuo je zastupnik Želimir Janjić predstavljajući u poslijepodnevnom dijelu saborske sjednice HSLSov zakonski prijedlog o osnivanju Agencije.\nZadaće Agencije bile bi poticanje razvoja povoljne poduzetničke klime na područjima od posebne državne skrbi, savjetovanje jedinica lokalne uprave, udruga i drugih organizacija, promicanje kvalitetnih gospodarskih projekata, kao i osiguravanje sredstva za njihovo provođenje.\nAgencija, čije bi sjedište bilo u Vukovaru, također bi poticala povezivanje poduzetnika, te davala preporuke Vladi kako da unaprijed gospodarstvo kroz posebne poticajne mjere, rekao je Janjić.\nIako je Vlada već uložila dosta sredstava u obnovu kuća i infrastrukture na tim područjima, zakazala je u obnovi gospodarstva i poticanja zapošljavanja, naglasio je Janjić. Dodao je da ljudi na tim područjima nikad nisu lošije živjeli.\nBranko Tušek (Klub SDP-a) nije podržao osnivanje Agencije. Odbacio je tvrdnje da Vlada ništa nije učinila na poboljšanju gospodarskog stanja na područjima od posebne državne skrbi, navodeći da su, među ostalim, smanjene obveze poreznih obveznika s tog područja, a posebice za područje Vukovara, da su otpisana neka dugovanja, poboljšana prometna povezanost, osnovana podunavska slobodna zona, reaktivirana vukovarska luka itd.\nNepotrebnim osnivanje Agencije za područja posebne državne skrbi smatra i Marijan Maršić (Klub HSS-a) tvrdeći da njezin posao mogu obavljati već osnovana tijela.\nBranimir Glavaš (Klub HDZ-a) podržao je osnivanje Agencije kao dobru namjeru, no izrazio je sumnju u uspjeh te inicijative, odnosno da će njezino utemeljenje promijeniti, kako je rekao, alarmantno stanje na područjima od posebne državne skrbi. Dodao je da HDZ podržava inicijative za poboljšanje stanja na tim područjima i predlaže da se postojeća tijela aktivnije uključe u rješavanje njihovih problema.


Nasiha Pozder: HDZ i SDA su saučesnici u rušenju Partizanskog groblja u Mostaru\n"U budžetima FBiH naslijeđe je već godinama skoro pa potpuno zanemarivana kategorija"\nPovodom vandaliziranja Partizanskog groblja u Mostaru reagovala je Nasiha Pozder, zastupnica Naše stranke u Parlamentu FBiH:\n“Vandaliziranje Partizanskog groblja u Mostaru čin je ideološke i političke prirode. Čin je fašizma. Odgovor mora biti brz i oštar. Hitna obnova spomenika, brzo otkrivanje počinitelja i njihovo sankcionisanje je najmanje što se mora učiniti. Počiniocima ovog zločina moramo reći da su nam imena s partizanskog groblja preča od njih. Odmah potom neophodno je uvesti zaštitu spomenika kroz videonadzor, ali i fizičko prisustvo zaštitara. Također, tražimo od Komisije za zaštitu spomenika BiH, s obzirom na to da je Partizansko spomen-groblje nacionalni spomenik BiH prve kategorije, da ga proglasi ugroženim te da vrši pritisak na Grad Mostar, Hercegovačko-neretvanski kanton i Vladu FBiH da izdvoje sredstva za sve navedeno.\nPodsjećam, Klub Naše stranke u Gradskom vijeću Mostara nekoliko puta je tražio zaštitu Partizanskog groblja, ali odgovora nije bilo. Grad Mostar zbog nedostatka zaštite spomenika, smatramo saučesnikom u ovom zločinu, jednako kao i Vladu HNK i Vladu FBiH. Treba još direktnije reći, na svim tim nivoima vladaju u koaliciji HDZ i SDA pa se tako odgovornost prelijeva na njih.\nZbog ovakvih i sličnih situacija sam u Parlamentu FBiH insistirala da se uspostavi interventni fond za zaštitu i saniranje kulturno-historijskog i prirodnog naslijeđa. U budžetima FBiH naslijeđe je već godinama skoro pa potpuno zanemarivana kategorija.\nTakođer, da se ovo ne bi ponavljalo, neophodno je Mostar dekontaminirati od fašizma, a tim prije svega mislim na nazive ulica nazvane po zločincima, pripadnicima ustaškog pokreta iz Drugog svjetskog rata.“\nPozder: Čelni čovjek Ministarstva obrazovanja FBiH to je postao zahvaljujući krivotvorenim dokumentima